Сунний талоқ ва бидъий талоқ ҳақидаги боб – Islom Nuri\nСунний талоқ ва бидъий талоқ ҳақидаги боб\nСунний (яъни, суннатга мувофиқ) талоқ Аллоҳ ва Расули шаръий қилган машруъ кўринишда воқеъ бўлган талоқдир. Бунинг сурати шундайки, (ҳайз ё нифосдан) покланган аёли билан қўшилмасдан туриб, бир талоқ қилади ва то иддаси чиққунига қадар уни тарк қилади. Бу бир талоқ қўйиб, то иддаси чиққунича тарк қилиши билан сон жиҳатидан сунний талоқ бўлди, аёлини у билан қўшилмаган поклик ҳолатида талоқ қилиши билан вақт жиҳатидан ҳам сунний талоқ бўлди. Чунки, Аллоҳ таоло айтади: «Эй пайғамбар, қачон сизлар (яъни мўминлар) аёлларингизни талоқ қилсангизлар уларнинг иддаларида (яъни поклик пайтларида) талоқ қилинглар» (Талоқ: 1).\nИбн Масъуд розияллоҳу анҳу ушбу ояти карима маъносида: «Яъни, поклик ҳолатларида, жимоъ қилмасдан туриб», деганлар (Байҳақий (7/3250) ривояти). Алий розияллоҳу анҳу айтганлар: «Агар одамлар талоқ борасида Аллоҳ буюрган ишни ушлаганларида, ҳеч бир киши ўзини аёл киши ортидан эргаштирмаган бўларди. Уни бир талоқ қўяди, сўнг то уч марта ҳайз кўргунича тарк қилади. Агар хоҳласа, қайтариб олади» (Ибн Аби Шайба (4/55, №17728) ривояти). Яъни, иддаси ичида қайтариб олади. Чунки, Аллоҳ таоло талоқ қилувчига агар қилган талоғидан пушаймон бўлса, модомики талоқлар сонини тўлдириб қўймаган бўлса, аёлини қайтариб олиши мумкин бўладиган фурсатни, яъни иддаси ичида қайтариб олиш имкониятини берди. Аммо, талоқлар сони учга етган бўлса, энди унинг олдида эшик ёпилган бўлади.\nБидъий (яъни, бидъат) талоқ – талоқ қилувчи ҳаром қилинган йўл билан қилган талоқдир. Бу бир лафз билан уч талоқ қўйиши ёки ҳайз ва нифосли ҳолида талоқ қилиши ё покланганидан сўнг жимоъ қилган ва ҳомиласи аниқланмаган ҳолда талоқ қилиши билан бўлади. Биринчи тури ададда бидъий, иккинчи тури эса вақтда бидъий талоқ саналади.\n– Ададдаги бидъий талоқда аёли то бошқа эрга тегмагунича унга ҳаром бўлади. Чунки, Аллоҳ таоло: «Энди агар уни (учинчи марта) талоқ қилса, у аёл то бошқа эр билан турмуш қурмагунича аввалги эрига ҳалол бўлмайди» (Бақара: 230), деган.\n– Вақтдаги бидъий талоқда аёлини қайтариб олиши мустаҳаб бўлади. Чунки, Ибн Умар розияллоҳу анҳумодан ривоят қилинишича, у аёлини ҳайзли ҳолида талоқ қилганида Расулуллоҳ соллаллоҳу алайҳи ва саллам уни қайтаришга буюрганлар (Бухорий (5332), Муслим (1471), Абу Довуд (2179), Термизий (1176), Насоий (3392), Ибн Можа (2019) ривоятлари). Қайтариб олса, то (ҳайз кўриб) пок бўлгунича олиб ўтириши лозим бўлади. Кейин хоҳласа, талоқ қилиши мумкин.\nЭр аёлини хоҳ ададда, хоҳ вақтда бўлсин, бидъий талоқ билан талоқ қилиши ҳаром бўлади. Чунки, Аллоҳ таоло айтади: «(Оилани) яхшилик билан сақлаш ёки чиройли суратда ажрашиш (лозим)» (Бақара: 229), «Эй пайғамбар, қачон сизлар (яъни мўминлар) аёлларингизни талоқ қилсангизлар уларнинг иддаларида (яъни поклик пайтларида) талоқ қилинглар!» (Талоқ: 1). Яъни, пок бўлганларидан сўнг жимоъ қилмаган ҳолда талоқ қилинглар. Расулуллоҳ соллаллоҳу алайҳи ва салламга бир киши аёлини уч талоқ қўйгани хабари етганида у зот: «Мен ҳали ораларингизда бўлиб туриб, Аллоҳнинг китобини ўйин қиладими?!», деганлар (Насоий (3401) Маҳмуд ибн Лабид розияллоҳу анҳудан ривоят қилган).\nУмар розияллоҳу анҳу ҳузурларига уч талоқ қўйган одамни олиб келишса, жонини ачитадиган қилиб урдирардилар (Ибн Аби Шайба (4/61, 17790) ривояти). Набий соллаллоҳу алайҳи ва салламга Ибн Умар розияллоҳу анҳумо аёлини ҳайзли ҳолида талоқ қилгани хабари етганида у зот ғазабланганлар ва унга аёлини қайтариб олишни буюрганлар (Бухорий (4908), Муслим (4/1471) Ибн Умар розияллоҳу анҳумодан ривоят қилганлар).\nБуларнинг бари талоқнинг сони ва вақтига оид ҳукмларга риоя қилиш вожиблигига ҳамда адад ва вақтда ҳаром қилинган талоқни қилмаслик лозимлигига далолат қилади. Лекин, кўпчилик одамлар буни билмайдилар ёки бунга бепарво қарайдилар, кейин ўзлари қийналиб, надомат қилиб юрадилар ва ўзлари тушиб қолган муаммодан чиқиш йўлини қидириб, ўзлари ҳам қийналиб, муфтийларни ҳам қийнаб юрадилар. Буларнинг ҳаммаси Аллоҳнинг китобини ўйин қилиш оқибатидир.\nАйримлар талоқни аёлини бир нарсага мажбурлаш ё бир нарсадан қайтариш учун қурол қилиб оладилар. Баъзилар эса одамлар билан бўлган муомала ва гап-сўзларида қасамларини талоққа боғлаб олишади. Ундайлар Аллоҳдан тақво қилсинлар, тилларини ҳуда-беҳуда талоқ лафзини айтишдан сақласинлар! Талоқ фақат зарурат пайтида, ўзининг вақтида ва чекланган ададида тилга олинадиган сўздир.\nТалоқ лафзлари икки қисмга бўлинади:\nБиринчи қисм: Очиқ-ошкор лафзлар. Улар ошкор талоқни англатадиган ва ундан бошқа маънони ўзига олмаган сўзлардир. Яъни, «талоқ» калимасидан олинган сўзлар, жумладан, ўтган замон феъли шаклида «Сени талоқ қилдим» ёки исми фоил шаклида: «Сен талоқсан» ёки исми мафъул сийғасида: «Сен талоқ қилиндинг» деган лафзлардир. Аммо, келаси замон феъли шаклида: «Сен талоқ бўласан», буйруқ феъли шаклида: «Талоқ бўл», рубоъий исми фоил шаклида: «Сен талоқ қилувчисан» деган лафзлар билан талоқ тушмайди\nИккинчи қисм: Киноя (яъни, ичида талоқ маъноси яширин) сўзлар. Улар талоқни ҳам, ундан бошқа нарсани ҳам англатиши мумкин бўлган сўзлардир. Масалан, сен бўшсан, холисан, орамиз очиқ, озодсан деганга ёки «уйингга жўна», деганга ўхшаш сўзлар.\nТалоқдаги ошкор лафзлар билан киноя лафзлари ўртасидаги фарқ шуки, ошкор лафзлар билан агарчи талоқни ният қилмаган бўлса ҳам, талоқ тушади. Хоҳ жиддий айтган бўлсин, хоҳ ҳазиллашиб айтган бўлсин, фарқсиз. Чунки, Расулуллоҳ соллаллоҳу алайҳи ва саллам: «Уч нарсанинг – талоқ, никоҳ ва ражъа (талоқ қилган аёлини қайтариб олиш)нинг жиддийси ҳам жиддий, ҳазили ҳам жиддий», деганлар (Абу Довуд (2194), Термизий (1148) ва Ибн Можа (2039) Абу Ҳурайра розияллоҳу анҳудан ривоят қилганлар).\nАммо, киноя лафзлари билан агар талоқни ният қилмаган бўлса, талоқ тушмайди. Чунки, бу лафзлар талоқни ҳам, ундан бошқа маънони ҳам ўз ичига олган бўлиши мумкин. Шу боис талоқ унинг ниятига қараб бўлади. Агар талоқни ният қилмаган бўлса, талоқ тушмайди. Аммо, учта ҳолат бундан мустасно:\nАгар аёли билан жанжал-хусумат устида киноя лафзини тилга олган бўлса.\nҒазаб ҳолида уни тилга олган бўлса.\nАёли талоқ сўраган пайтида жавобига киноя лафзини айтган бўлса.\nШу уч ҳолатда гарчи, талоқни ният қилмадим, деса ҳам киноя лафзи билан талоқ тушади. Чунки, қарина (ҳолат) уни ният қилганига далолат қилиб турибди. Бундай ҳолатда унинг талоқни ният қилмадим, деган сўзи инобатга олинмайди, валлоҳу аълам.\nЭр талоққа бировни ўзидан вакил қилиши жоиз. Хоҳ вакил бегона киши бўлсин, хоҳ аёлнинг ўзи бўлсин, фарқсиз. Аёлнинг ўзини талоққа вакил қилиш ва талоқ ишини унинг қўлига топшириб қўйиш жоиз. У ҳолда, агар вакилнинг ваколатини чеклаб қўймаган бўлса, вакил талоқнинг ошкор лафзида ҳам, киноясида ҳам, ададда ҳам унинг ўрнига кифоя қилади.\nТалоқ қилувчининг ўзидан бўлсин, вакилидан бўлсин, талоқ фақат унинг лафзини айтиш билангина содир бўлади. Агар дилида ният қилибгина қўйган бўлса, то тили билан унинг лафзини айтмагунича ва тили қимирламагунича талоқ тушмайди. Чунки, Расулуллоҳ соллаллоҳу алайҳи ва саллам: «Аллоҳ таоло умматимни кўнглидан ўтказган гапини – модомики гапирмаган бўлса ёки амалга оширмаган бўлса – кечирди», деганлар (Бухорий (5269), Муслим (202) Абу Ҳурайра розияллоҳу анҳудан ривоят қилганлар, лафз Бухорийники). Талоқ фақат талоқ лафзи билан содир бўлади. Бироқ, икки ҳолат бундан мустасно:\nБиринчи ҳолат: Агар талоқ лафзини хатда ёзган бўлса ва ўзи талоқни ният қилган бўлса, талоқ тушади. Агар ният қилмаган бўлса, бунда ихтилоф бор, кўпчилик фикрига кўра, талоқ тушади.\nИккинчи ҳолат: Соқов кишининг талоқ ҳақидаги ишораси агар тушунарли бўлса, талоқ тушади.\nТалоқнинг сонига келсак, у эркакларнинг озод ёки қул бўлишига қараб эътибор қилинади, аёлларнинг эмас. Чунки, Аллоҳ таоло бу хусусда эркакларга хос хитоб қилди: «Эй пайғамбар, қачон сизлар (яъни мўминлар) аёлларингизни талоқ қилсангизлар уларнинг иддаларида (яъни поклик пайтларида) талоқ қилинглар» (Талоқ: 1), «Қачон хотинларингизни талоқ қилсангизлар ва уларнинг идда муддатлари битиб қолса…» (Бақара: 231).\nРасулуллоҳ соллаллоҳу алайҳи ва саллам: «Талоқ фақат (аёлнинг) болдиридан ушлаган кишининг (яъни, эрнинг) ҳаққидир», деганлар (Ибн Можа (2081) ва Дорақутний 94/24, №3946) Ибн Аббос розияллоҳу анҳумодан ривоят қилганлар).\nОзод эркак гарчи хотини чўри бўлса ҳам, учта талоққа эга бўлади. Қул эса, гарчи хотини озод аёл бўлса ҳам, иккита талоққа эга бўлади. Эр-хотин озод кишилар бўлган ҳолатда эр хилофсиз учта талоққа эга бўлади. Эр-хотин қул-чўри бўлган ҳолатда эр хилофсиз иккита талоққа эга бўлади. Хилоф эр-хотиннинг бири озод, иккинчиси қул бўлган ҳолатдадир. Саҳиҳ гап, юқорида айтилганидек, эрнинг қул ё озод бўлиш ҳолати эътиборга олинади. Чунки, талоқ эрнинг ҳаққидир.\nТалоқда истисно қилиш жоиз. Истиснодан мурод – жумланинг бир қисмини الا (илло, магар, …дан бошқаси) ва шу маънодаги сўз билан ажратиб чиқаришдир. Истисно талоқнинг сонидан чиқарилиши мумкин: «Сен бир кам уч талоқсан» деганга ўхшаш. Истисно талоқ қилинган хотинлар ададидан чиқарилиши ҳам мумкин: «Хотинларим талоқ, Фотимадан бошқаси» каби.\nҲар иккала ҳолатда ҳам унинг саҳиҳ бўлиши учун истисно қилиб чиқарилаётган миқдор мустасно минҳунинг, яъни асл миқдорнинг ярмича ё ундан камроқ бўлиши шарт қилинади. Шунинг учун агар: «Сен икки кам уч талоқсан» деса истисноси саҳиҳ бўлмайди.\nШунингдек, талоқлар сони мавзусида истиснони тил билан айтиш шарт қилинади. Агар тилида: «Сен уч талоқсан» деса-ю, дилида «бир кам» деб қўйса, уч талоқ тушади. Чунки, тилда айтилган адад ҳужжат бўлиб, дилидаги нияти билан у кўтарилиб кетмайди. Чунки, лафз ниятдан кўра кучлироқ. Аммо, дилида аёлларидан бирортасини истисно қилиши жоиз. Агар: «Хотинларим талоқ» деса-ю, дилида «Фалончидан бошқаси» деса, истисно дуруст бўлади ва истисно қилган аёли талоқ бўлмайди. Чунки, «хотинларим» деган сўз ҳамма аёлларга ҳам, уларнинг бир қисмига ҳам яроқлидир. Шунга кўра, нияти нима бўлса, шу бўлади.\nТалоқни шартларга таълиқ қилиш (яъни, боғлиқ қилиб қўйиш) ҳам дурустдир. Бунинг маъноси – уни «агар» ва шу маънодаги сўз билан келгусида бўладиган ё бўлмайдиган бирон ишга боғлиқ қилишдир. Масалан: «Агар ҳовлига кирсанг, талоқсан», деса, шарт қилинган иш ҳосил бўлиши билан, яъни ҳовлига кириши билан талоқ тушади.\n– Таълиқ фақат эр тарафидан саҳиҳ-яроқли бўлади. Агар: «Фалончига уйлансам, у талоқ» деса, кейин унга уйланса, талоқ тушмайди. Чунки, таълиқ қилган пайтда у ҳали унга эр бўлмаган эди. Амр ибн Шуайб отасидан, у бобосидан марфуъан ривоят қилган ҳадисда келганки: «Одам фарзанди учун ўзи эга бўлмаган нарсасида назр қилиш йўқдир, ўзи эга бўлмаган нарсасида қул озод қилиш йўқдир, ўзи эга бўлмаган нарсасида талоқ қилиш йўқдир» (Термизий (1181), Ибн Можа кейинги қисмини (2047), Аҳмад (2/189, №6769) ривоятлари). Аллоҳ таоло айтади: «Эй мўминлар, қачон сизлар мўминаларни никоҳларингизга олсангизлар-у, сўнгра… уларни талоқ қилсангизлар» (Аҳзоб: 49). Оят ҳам, ҳадис ҳам бировнинг бегона аёлга талоқи воқеъ бўлмаслигига далолат қилмоқда. Бирон нарсага таълиқ қилинмаган оддий талоқ никоҳдан аввал бўлган бўлса унинг тушмаслигига барча уламолар ижмоъ қилган, уйланмоқчи бўлган аёлга уйланишига таълиқ қилган бўлса (фалончихонга уйлансам у мендан талоқ бўлсин деган бўлса) жумҳур уламолар сўзига кўра бу талоқ тушмайди.\n– Агар талоқни бирон шартга таълиқ қилса (боғласа), то ўша шарт вужудга келмагунча талоқ тушмайди.\nАгар талоқда шак ҳосил бўлса, яъни унинг лафзи айтилгани хусусида ёки ададида ёки шарти ҳосил бўлиши борасида шак бўлиб қолса:\n– Агар ўзи томонидан талоқ содир бўлганига шак қилса, у ҳолда хотинига талоқ тушмайди. Чунки, никоҳ аниқ-тиниқ иш бўлиб, у шак билан йўққа чиқмайди.\n– Агар талоққа таълиқ қилган шарти ҳосил бўлганига шак қилса, масалан: «Агар ҳовлига кирсанг, талоқсан», деган бўлса, сўнг аёлининг ҳовлига кирган-кирмагани хусусида шак қилиб қолса, шакнинг ўзи билан талоқ тушмайди.\n– Агар ўзидан талоқ содир бўлганига аниқ ишонса ва талоқнинг ададида шак қилиб қолса, фақат бир талоқ лозим келади. Чунки, аниғи шудир, ундан ортиғида шак бор. Аниқ нарса шак билан йўқ бўлмайди. Бу барча аҳкомлар учун умумий бўлган жуда фойдали қоида бўлиб, Расулуллоҳ соллаллоҳу алайҳи ва салламнинг: «Ўзингга шубҳали туюлган нарсани қўйиб, шубҳали бўлмаганини ол», деган сўзларидан олинган (Термизий (2518), Насоий, Аҳмад (1/200, №1727), Ибн Хузайма (2348), Ибн Ҳиббон (2/498, №722) Ҳасан ибн Алий розияллоҳу анҳудан ривоят қилганлар). Шунингдек, намози ичида ўзидан ел чиққан-чиқмагани ҳақида шубҳаланиб қолган одам ҳақида: «Товушини эшитмагунича ёки ҳидини сезмагунича намозидан чиқмайди», деган сўзларидан ва шу каби бошқа ҳадислардан олинган (Муттафақун алайҳ).\nБу эса шариатимизнинг нақадар бағрикенглиги ва комиллигига далолат қиладиган\nишлардандир. Бунинг учун Аллоҳ таолога беҳад ҳамду санолар бўлсин.


“Wall-Mart” ўзбек пахтасидан воз кечди\n14 май 2021, Тошкент вақти: 19:03\nАмерикадаги энг йирик улгуржи савдо дўкони ҳисобланган “Wal-Mart” ўз таъминотчиларига Ўзбекистонда етиштирилган пахтадан фойдаланмаслик ҳақида кўрсатма берди. Бундан кўзланган мақсад пахта етиштиришда болалар меҳнатидан воз кечиш учун Ўзбекистон ҳукуматига кўрсатилаётган босимни кучайтиришдан иборат.\n“Wal-Mart” эълон қилган расмий баёнотда: “Биз Ўзбекистонда болалар мажбурий меҳнатга жалб этилишига чек қўйиш учун АҚШдаги пахта ва пахта билан боғлиқ савдонинг 90 фоизини ташкил этувчи ширкатлар вакилларидан иборат коалиция тузишга муваффақ бўлдик. “Wal-Mart” таъминотчилари болаларни мажбурий меҳнатга жалб этувчиларга тоқат қила олмайди” – дейилган.\nҚароргоҳи Буюк Британияда жойлашган “Табиат ва адолат” жамғармаси раҳбари Жулиетт Уильямс Ўзбекистонда пахта етиштиришда болалар меҳнатидан фойдаланишни тақиқлаш учун анча вақтдан бери халқаро миқёсда кампания олиб бормоқда.\nЎзбекистон пахтасига бойкот эълон қилиш ташаббусчиси бўлган мазкур ташкилот раҳбари “Wal-Mart” қабул қилган қарорни олқишлади:\n““Табиат ва адолат” жамғармаси “Wal-Mart” қабул қилган қарорни қутлайди. Биз Америкадаги бу ширкат билан қарийиб 18 ойдан бери сўзлашув олиб бораётган эдик. Биз бундай қарор эълон қилинишини кутаётган эдик. Ўзбекистонда пахта етиштиришда болалар меҳнатидан фойдаланишни тўхтатиш мақсадида бундай амалий чора кўрилганидан мамнунмиз. Дунёдаги энг йирик улгуржи савдо дўкони ҳисобланган “Wal-Mart” қабул қилган бу қарор Ўзбекистонда пахта етиштиришда болалар меҳнатидан фойдаланиш ҳозиргидек давом этмаслиги кераклиги борасида Ўзбекистон ҳукуматига йўлланган аниқ ва равшан муждадир” – дейди Жулиетт Уильямс.\nУнинг фикрича, Ўзбекистонда пахта етиштириш яхши механизациялаштирилмагани сабабли пахта теримига жуда кўп бола жалб этилмоқда. Шу боис Уильямс ўз ташкилоти пахта етиштирувчи бошқа давлатларга нисбатан Ўзбекистонга асосий эътибор қаратаганини айтди.\n“Биз Ўзбекистонда болаларнинг мажбурий меҳнатга жалб этилишига барҳам бериш борасида Германия, Голландия каби Европадаги манфаатдор томонлар билан яқиндан иш олиб боряпмиз. Сўнгги икки ой давомида Ўзбекистон ҳукумати ёш болалар пахта теримига жалб этилмаслиги тўғрисида жуда қизиқ баёнотлар эълон қилди. Афтидан бу пахта теримига болалар жалб этилишининг тан олинишига ишора. Авваллари ҳукумат бундай муаммо борлигини рад қилиб келган. Аммо биз амалда ўзгариш бўлаётганини кўраётганимиз йўқ. Биз болалар ҳозир ҳам пахта далаларига мажбуран чиқарилаётгани ҳақида маълумотлар оляпмиз” – дейди Қароргоҳи Буюк Британияда жойлашган “Табиат ва адолат” жамғармаси раҳбари Жулиетт Уильямс.\nҒарб ширкатлари Ўзбекистон пахтасидан тайёрланган маҳсулотларга бирин-кетин бойкот эълон қила бошлаганига жавобан 12 сенябр куни Ўзбекистон бош вазири болалар меҳнатидан фойдаланишни таъқиқловчи халқаро конвенцияларни амалга татбиқ этиш тўғрисидаги фармонни имзолаган эди. Шунга қарамай¸ болалар ва талабаларни пахта теримига жалб этиш амалиëти бу йил ҳам давом этмоқда.\nЯқинда Қашқадарё вилоятининг Шахрисабз туманидаги коллежларнинг бирида ўқийдиган талаба пахта теримидан қочиб келган. Озодлик мухбири билан суҳбатда ўз исмини айтмасликни сўраган талаба яшаш шароити аянчли бўлгани учун пахтадан қочганини айтди.\nЎзбекистонда болалар меҳнати эвазига етиштирилган пахтадан фойдаланмаслик ҳақида ўз таъминотчиларига кўрсатма берган Америкадаги энг йирик улгуржи савдо дўкони ҳисобланган “Wal-Mart” агар Ўзбекистон ҳукумати пахта етиштиришда болаларни мажбурий меҳнатга жалб этишдан воз кечса ва бу мустақил манбалар томонидан тасдиқланса, ўз таъминотчиларига берилган кўрсатма ўзгартирилишини маълум қилган.\nБир йил илгари қатор Ғарб ширкатлари мажбурий бола меҳнатидан фойдаланилгани боис ўзбек пахтасини бойқот қилишни бошлаган эдилар. Британиядаги "Tesco" ва "Marks & Spenсer" ширкатлари Ўзбекистон пахтасини сотиб олишдан воз кечдилар.


“Миллий ТВ” телеканалида Юлдуз Усмонованинг концерти намойиш этилади » Новости Узбекистана: Независимая газета\nНовости Узбекистана → ЙЎҒ-Е → “Миллий ТВ” телеканалида Юлдуз Усмонованинг концерти намойиш этилади\n08-12-2016 17:28 0 2789 Рейтинг1 Чоп этиш\n“Миллий ТВ” телеканалида Юлдуз Усмонованинг концерти намойиш этилади\n10 йиллик узоқ танаффусдан сўнг яна саҳнага қайтган Юлдуз Усмоновани барча соғинган.\nСўнгги кунларда ўзбек шоу-бизнесидаги энг шов-шувли хабар – Ўзбекистон халқ артисти Юлдуз Усмонованинг саҳнага қайтгани бўлди, десак адашмаймиз. Ўзбек эстрадаси примадоннаси 30 йилдан ортиқ вақт мобайнида ижод қилиб, қўшиқлари барчанинг дилидан жой олиб улгурган.\nКеча, 7 декабрь куни Ўзбекистон Республикаси Конституцияси қабул қилинганининг 24 йиллиги муносабати билан ўтказилган тантанали тадбирда Юлдуз Усмонованинг иштирок этиши узоқ кутилган ва ўз навбатида яхши маънода “кутилмаган” янгилик бўлди. 7 декабрь куни кечки соатларда эса “Миллий ТВ” телеканали орқали Юлдуз Усмонованинг “Сабо бўлиб” таронасига ишланган видеоклип премьераси ўтказилди.\nБугун, 8 декабрь куни ҳам “Миллий ТВ” телеканали Юлдуз Усмонованинг асл мухлислари учун ажойиб туҳфа тайёрлади.\nЎтган йилнинг 22 декабрида пойтахтимиздаги “Наврўз” ресторанида Юлдуз Усмонова ўзининг “Мен сен билан қироличаман” номли мусиқий альбомини тақдим этгани ҳақида хабар берган эдик. Бу альбом Юлдуз Усмонованинг 60-мусиқий тўплами бўлди.\nТантанали равишда ташкил этилган альбом тақдимотидан батафсил репортаж ҳам сайтимиз орқали тақдим этилганди. Бугун эса мазкур маросимнинг видеолавҳасини “Миллий ТВ” телеканали орқали томоша қилишингиз мумкин.\nХабарларга қараганда, кечки соат 20:00да “Миллий ТВ” телеканалида Ўзбекистон халқ артисти Юлдуз Усмонованинг “Мен сен билан қироличаман” номли мусиқий альбомининг тақдимот маросими намойиш этилади.


Нима қилсам бўлади? — Зикр аҳлидан сўранг\nСаволлар › Мавзу: Руҳий тарбия › Нима қилсам бўлади?\nAbdulla сўради 6 ой аввал\n«Аллоҳ азза ва жалла:\n«Мен бандам Мен ҳақимда нима гумон қилса, ўшандайман. У Мени зикр қилган чоғда, Мен у биланман. У Мени ичида зикр қилса, Мен ҳам уни ичимда зикр қиламан. У Мени жамоат ичида зикр қилса, Мен ҳам уни ун(инг жамоати)дан яхшироқ жамоат ичида зикр қиламан. Агар у Менга бир қарич яқинлашса, Мен унга бир аршин яқинлашаман. Агар у Менга бир аршин яқинлашса, Мен унга бир қулоч яқинлашаман. Агар у Мен томон юриб келса, Мен у томон югуриб бораман», деди», дедилар».\nШарҳ: Банда Аллоҳ таоло ҳақида қандай гумон қилса, Аллоҳ таоло унга ўша гумонга мос муомала қилади. Шунинг учун мўмин банда доимо Аллоҳ таоло ҳақида яхши гумонда бўлмоғи керак.\nАллоҳга истиғфор айтаётган одам У Зотнинг мағфират қилишини умид қилса, мағфират қилинади. Аллоҳ таолога дуо қилаётган одам У Зотнинг қабул қилишини гумон қилса, дуоси қабул бўлади. Аллоҳ таолога ибодат қилаётган одам У Зотнинг ўша ибодатни қабул қилишини гумон қилса, ибодати қабул бўлади. Аллоҳ таолони зикр қилаётган одам У Зотнинг қурбат қилишини гумон қилса, унда Аллоҳ таолога муқарраблик ҳосил бўлади.\nКим Аллоҳ таолони холи ҳолда зикр қилса, Аллоҳ таоло ўша банданинг алоҳида ўзига савоб ва мартабалар беради. Ким Аллоҳ таолони аҳли солиҳ кишилар билан бирга ўтириб, зикр қилиб, эсласа, Аллоҳ таоло уни малоикалар ичида эсга олади.\nҲадиси шарифда зикр қилинган «Агар у Менга бир қарич яқинлашса, Мен унга бир аршин яқинлашаман. Агар у Менга бир аршин яқинлашса, Мен унга бир қулоч яқинлашаман. Агар у мен томон юриб келса, Мен у томон югуриб бораман» ибораларидаги қарич, аршин, қулоч, юриш ва югуриш каби маънолар одамлар орасидаги ўлчов бирликлари маъносида эмас, балки банданинг озгина тоатига Аллоҳ таоло кўплаб савоб ва мартабалар бериши маъносидадир.\nДемак, фарз, вожиб ва суннат амалларини адо қилиб қўйган банда, Аллоҳ таолога янада кўпроқ қурбат ҳосил қилиши учун нафл ибодатини кўпроқ қилиши керак бўлади. Ҳар бир банда бу ҳақиқатни яхши англаб етмоғи лозимдир. («Ҳадис ва Ҳаёт» китобидан). Валлоҳу аълам!


Тег: келин | Azon.uz - Ахборот-таҳлилий портал\nИкки аёлнинг суҳбатига бехосдан гувоҳ бўлиб қолдим. Улар ўзаро келин салом маросими ҳақида суҳбатлашиб кетишаётган эди.\n5543 06:30 20.03.2020\nБу ҳикмат ҳеч бир даврда долзарблигини; “Оналар – миллат тарбиячиларидир”, деган ҳақиқат аҳамиятини йўқотмайди. Қуйидаги қачондан бери хаёлимни банд қилган мушоҳадалар ҳам ана шу ҳақиқатга таянган.\n1517 08:30 29.02.2020\nКечга бориб Хадича (келиним – Мунисанинг онаси) аёлимга қўнғироқ қилиб, кабоб егиси келаётганини айтди.\n10377 16:00 12.02.2020\n1416 08:00 11.02.2020\nАссалому алайкум. Келиннинг ётоғида қайнилар ва қайнона ётиши, фойдаланиши мумкинми?\n2791 18:00 07.02.2020\nШаҳарларда фирибгарликнинг янги тури ёйила бошлади, турмуш қуриш ниятидаги мусулмонлар эса унинг қурбонига айланпти.\n3482 16:20 20.01.2020\nҚайнона жаноби олиялари... (иккинчи мақола)\nЯна бир муаммомиз яхшиликни жавобини кутиб қилишимиз. Агар яхши ишни чин қалбимизда қилсак, берган совғамизни совға олувчидан қайтишини кутмасдан қилсак Аллоҳ учун қилинган яхшиликларимиз баробарига қайтади, иншаАллоҳ.\n851 18:00 29.10.2019\nҚайнона жаноби олиялари... (биринчи мақола)\nКелинлар қилаётган хатолардан бири улар ҳақдорларни эмас, оилада “шеф” бўлган одамни рози қилишга ҳаракат қилади. Бу, албатта қайнона ва оилада ҳокимиятга эга бўлган бошқа одамлар...\n1262 12:00 29.10.2019\n1928 12:28 04.06.2019\nКелин хизматкор, дегани эмас-да\n1566 12:00 10.05.2019


Зеленский Давосда нутқ сўзлади\nДавосдаги Зеленский: энди бурилиш нуқтаси\n23 May 16:59 Ўзбекистон янгиликлари\nВЭФ Давос Давосда деди у ЗЕЛЕНСКИЙ НЕФТ РОССИЯ санксиялар ЭМБАРГО\nДунёда қўпол куч ҳукмрон бўлса, дунё раҳбарлари Давос Жаҳон иқтисодий форумида тўплаш керак эмас. Бугун тарихдаги бурилиш нуқтаси, деди Украина Президенти Владимир Зеленский 23-май, Душанба куни Давосдаги форумда.\n«Ҳозир дунёда қўпол куч ҳукмронлик қиладими ёки йўқми, қарор қабул қилинаётган бурилиш нуқтаси. Агар шундай бўлса, унда бизнинг фикрларимиз унга қизиқмайди ва биз энди Давосда тўплана олмаймиз. Чунки нима учун? Қўпол куч, улар забт этишни истаганларни бўйсундиришдан бошқа нарсани қидирмайди. Ва у муҳокама қилмайди, лекин дарҳол ўлдиради, чунки Россия ҳозир Украинада, биз сиз билан гаплашаётганда», деди у.\nЗеленскийнинг таъкидлашича, Давосдаги рус уйи энди Россия ҳарбий жиноятлари уйига айлантирилган.\n«Ва бу уларнинг ўзгаришига, Россиянинг ҳарбий жиноятлар ҳолатига айланиб, ўзи учун қилган ишларига ва бошқа тажовузкорларни илҳомлантириш орқали дунёга келтирадиган ишларига мисолдир. Муваффақиятли тинч шаҳарлар ўрнига қора харобалар мавжуд; оддий савдо ўрнига миналаштирилган денгизлар ва Украинада блокланган портлар, туризм ўрнига – ёпиқ осмон ва минглаб рус бомбалари ва круиз ракеталари мавжуд. Агар инсоният бу бурилиш нуқтасини соғинса, дунё шундай кўринади. Бу жуда катта ҳарбий жиноятлар тўпламига ўхшайди», деди у.\nЗеленскийнинг айтишича, дунё тажовузкорларга қарши профилактик ҳаракат қилиши керак.\n«БМТ Низоми ташкилотнинг барча бўлинмалари, ЕХҲТ, МАГАТЕ, ЖСТ ва бошқа кўплаб муҳим институтлар билан, аммо улар биз дуч келган нарсаларга жавоб бериш учун етарлими? Ва энди ушбу муассасаларни замонавий муаммоларга мослаштиришга уриниш билан ўтиш мумкинми? Албатта йоқ. Биз ёндашувни ўзгартиришимиз, муносабат билдиришимиз эмас, балки ҳаракат қилишимиз ва профилактика қилишимиз керак, нафақат бор нарсаларимизни янги ҳақиқатларга мослаштиришимиз, балки янги воситалар, янги прецедентлар яратишимиз керак», деди у.\nЗеленский, шунингдек, Россиянинг барча банкларини ва IT соҳасини тўсиб қўйиб, Россия нефтига эмбаргога чақирди.\nНима учун Россия Ўзбекистонга рус тилини ривожлантиришда фаол ёрдам бермоқда


Ҳурмат Шаропова2021-05-31T11:37:54+05:0031 May, 2021|“Йилнинг энг фаол журналисти – 2021”, Матбуот|\n“ХАЛҚАРО ҲАМЖИҲАТЛИК, УМУМИЙ МАСЪУЛИЯТ”\nКАСАЛЛИК ҲАҚИДА НИМАЛАРНИ БИЛИШ ЗАРУР?\nҲар йили 1 декабрь санаси анъанавий равишда «ОИТСга қарши бутунжаҳон кураш куни» сифатида нишонланади. Бу санада ОИТС билан оғриганларни қўллаб-қувватлаш, хасталик аломатлари, ундан сақланиш бўйича огоҳликни ошириш масалаларига жамоатчилик эътиборини қаратиш мақсадида Бухоро вилоят ОИТСга қарши курашиш маркази врачи Сатторова Дилафрўз Ҳамроевна билан “Пешкў овози” газетасининг махсус мухбири телефон орқали суҳбатлашди.\nМухбир: — ОИВ инфекцияси ва ОИТС хасталиги нима? Унинг инсон организми учун зарари қандай намоён бўлади?\nД.Сатторова: — ОИВ (одам иммунитети танқислиги вируси) сурункали юқумли касаллик бўлиб, инсон организмида бутун ҳаёти давомида сақланиб қолади. У организмни ташқи хавфли таъсирлардан ҳимоя қилувчи тизим ─ иммун тизимини издан чиқаради. Унинг ўзига хослиги шундаки, вирус организмга тушган дастлабки даврда ҳеч қандай нохуш аломатлар сезилмайди, иммун тизими вирусларнинг тажовузини бостириб туради. Одам вирусни юқтириб олганидан бошлаб 10 йилгача ўзи касал эканини сезмайди. Бу даврда организмда ОИВ вируслари билан касалланган ҳужайралар сони соғлом ҳужайраларга қараганда ошиб боради, натижада ОИТС (орттирилган иммунитет танқислиги синдроми) келиб чиқади. Бу сурункали тарзда кечувчи тизимли хасталик. У фақат битта органни зарарлайди, деб тушуниш хато. Организмнинг вируслар билан маҳв этилиши натижасида иммун тизими ўз вазифасини бажара олмайди, натижада инсон ҳар қандай ташқи таъсирга сезувчан бўлади, оддий касалликларни ҳам оғир кечиради. Организмнинг курашувчанлиги йўқолгани боис ёндош касалликлар ривожланиб бораверади. ОИТС сабабсиз узоқ давом этувчи йўтал, қисқа вақт ичида кескин озиб кетиш, ҳарорат сабабсиз кўтарилиши, узоқ вақт ич кетиши (диарея), оғиз бўшлиғи ва турли аъзолар яллиғланиши, хавфли ўсмалар ривожланиши каби белгилар билан намоён бўлади.\nМухбир: — ОИВ инфекцияси қандай йўл билан юқади? Ундан ҳимояланиш учун нималарга диққат қаратиш лозим?\nД.Сатторова: — UNAIDS (БМТнинг ОИВ/ОИТС бўйича дастури) маълумотларига кўра, дунё бўйича айни кунда 37 млн. киши ОИВ инфекцияси билан касалланган. Касаллик кўпинча 20-49 ёшлилар ўртасида қайд этилади. Бу хасталикнинг узоқ вақт яширин тарзда кечиши, натижада беморнинг ўзи билмаган ҳолда бошқаларга ҳам касалликни юқтириши билан боғлиқ. ОИВ инфекцияси ОИВ билан зарарланган шахс билан ҳимояланмаган жинсий алоқа қилганда, гиёҳванд моддаларни гуруҳ бўлиб томир орқали қабул қилганда, вирус билан зарарланган, текширилмаган қон ва унинг таркибий қисмлари қуйилганда, зарарсизлантирилмаган жарроҳлик, доялик, стоматологик ва бошқа тиббий асбоблар орқали муолажалар олганда, шприц ва игналардан умумий фойдаланилганда, инфекцияни юқтириб олган ҳомиладор онадан болага ҳомиладорлик даврида жароҳатланган йўлдош орқали, бола туғилиши жараёнида туғуруқ йўллари жароҳатланиши туфайли ва болани эмизиш жараёнида она сути орқали юқади.\nМухбир: — ОИТСни даволашнинг ҳеч қадай чораси йўқми?\nД.Сатторова: — Бугунги кунда ОИВ инфекциясини юқтириб олган одамнинг умрини соғлом одамнинг умричалик чўзиш мумкин. Бу муолажа вирусни тўлиқ йўқ қилмаса ҳам, унинг бемор қонида кўпайиб боришига йўл қўймайди, яъни қонда вируслар сони камайиб, иммунитет кучаяди, вирусга қарши курашувчи ҳужайраларнинг сони ортиб, беморнинг аҳволи яхшиланиб боради.\nМухбир: — Ўзида ОИВ инфекциясининг мавжудлигини гумон қилган шахс кимга мурожаат қилиши лозим?\nД.Сатторова: — Ҳар бир инсон ўзида шубҳали ҳолатларни сезган тақдирда ихтиёрий равишда текширувдан ўтиши мумкин. Бунинг учун ҳар бир вилоятдаги ОИТСга қарши курашиш марказлари ва туманлараро ОИТСга ташхис қўйиш лабораторияларига мурожаат қилиш лозим. «Одамнинг иммунитет танқислиги вируси келтириб чиқарадиган касаллик (ОИВ инфекцияси) тарқалишига қарши курашиш тўғрисида»ги Ўзбекистон Республикаси Қонунига асосан текширувлар текширувдан ўтаётган шахснинг хоҳишига кўра махфийликка риоя этилган ҳолда амалга оширилади. ОИВга текшириш натижалари қандай бўлишидан қатъи назар врач буни сир сақлаши кафолатланади. Шу боис текширувлардан ўтишдан қўрқмаслик керак.\nМухбир: — Мазкур касалликка қарши кураш бўйича вилоятда қандай ишлар йўлга қўйилган?\nД.Сатторова: — ОИТСга қарши курашга йўналтирилган давлат дастурлари асосида тиббиёт муассасалари моддий-техник базаси мустаҳкамланди, бу эса ОИВ инфекциясининг парентерал йўл (инъекцион муолажалар орқали) билан юқиши кўрсаткичини камайтирди. Инфекция онадан болага юқишининг олдини олиш бўйича ҳам ишлар йўлга қўйилган. Яъни, ҳар бир аёл ҳомиладорликнинг ўн тўртинчи ҳафтасидан жойлардаги тиббиёт муассасаси томонидан назоратга олиниб, ОИВга тиббий текширувдан ўтказилади. ОИВ инфекцияси аниқланган ҳомиладор аёлга белгиланган муддатдан туғруқ амалга оширилгунгача вирусга қарши махсус профилактика дори воситалари берилади. Туғилган болага ҳам бир ой давомида вирусга қарши профилактик дори препаратлари берилади. Бунинг натижасида касаллик онадан болага юқиши кўрсаткичлари кескин камайишига эришилди. 2013 йилда ОИВ инфекциясининг онадан болага юқиши 2,3 фоизни ташкил этган бўлса, 2018 йилда бу кўрсаткич 0,3 фоизга тенг бўлди. Айни вақтда Ўзбекистон ОИВ инфекциясининг онадан болага юқиш ҳолатларидан озод ҳудуд сифатида сертификат олиш арафасида турибди. «Одамнинг иммунитет танқислиги вируси келтириб чиқарадиган касаллик (ОИВ инфекцияси) тарқалишига қарши курашиш тўғрисида»ги Қонуннинг 15-моддасига мувофиқ, турмуш қурмоқчи бўлган ёшлар ОИВ инфекцияси бўйича текширувдан ўтказилади, агар уларда касаллик аниқланса, диспансер назоратига олинади.\nМухбир: — Мазмунли суҳбат учун миннатдорчилик билдирамиз ва халқ саломатлиги йўлидаги масъулиятли ишингизга муваффақият тилаймиз.\nСуҳбатдош : “Пешкў овози” газетаси махсус\nмухбири Ҳурмат ШАРОПОВА\n(“Пешкў овози” газетаси, 2020 йил 26 ноябрь №44-сонида)


Ўзбекистон олтинини хорижга ташмалаш Ислом Каримов ва унинг атрофидагилар томонидан ҳали мустақилликнинг илк йилларидан бошланган эди.\nМамлакатнинг биринчи ва сўнгги давлат котиби Раҳим Ражабовнинг ЎзАда эълон қилинган хотираларини ўқиб, шундай хулосага келиш мумкин.\nР.Ражабовнинг хотираларида айтилишича, Ўзбекистон ўзининг илк миллий валютасини хорижда чоп эттирган. Бу хизмат учун эса И.Каримов олтин билан ҳақ тўлаш қарорига келган.\nДавлат котибининг гаплари мазмунидан англашиладики, бу тўлов тегишли расмийлаштиришларсиз, яъни ноқонуний равишда амалга оширилган. Шунинг учун И.Каримов бу олтинлар транзит чоғида бошқа давлатлар томонидан мусодара қилинишидан қўрққан.\n“Хорижга учаётган самолёт Россиянинг Ильичевск шаҳрида ёнилғи олишга тўхтайди, ҳар бир аэропортда бўлгани каби у ерда ҳам самолётни назорат қиладиган божхона хизмати мавжуд. Бу томонга учаётган самолёт (Яқин Шарқдаги мамлакат аэропортининг номини айтди Ислом ака) шу ерда ёнилғи олиш учун тўхтайди, у ерда ҳам божхона бор. Бу масалаларни тушунтириш йўли билан, шовқин-суронсиз, тинчгина ҳал қилмоқ керак”, деган Каримов.\nИ.Каримов бу ноқонуний операцияларнинг муваффақиятли амалга оширилиши учун юксак мартабали амалдорлардан, хусусан, Р.Раҳимовдан фойдаланмоқчи бўлган. Давлат котиби “уқуви йўқлиги”ни айтиб, бу ишдан бош тортмоқчи бўлганида эса уни қўрқоқликда айблаган.\nХотираномада таъкидланишича, ўзбек олтини ортилган самолётлар қайсидир аэропортда ушланган ҳам. Аммо “бу тадбирда ҳеч кимнинг қора бир нияти, шахсий манфаати йўқлиги…, ёш давлатнинг бир марталик тадбири экани” боис, муаммо дипломатик ва юридик йўл билан ҳал қилинган.\nБу хотиранома давлатнинг расмий ахборот агентлиги томонидан январь ойи охирида 80 йиллик юбилейи нишонланадиган марҳум президент Ислом Каримовни шарафлаш баҳонасида эълон қилинган.\nАслида ундан Ислом Каримовнинг ношуд бир раҳбар бўлгани англашилади. Ахир мустақил бўлганига 3-4 йил бўлган давлат қандай қилиб шунча вақт миллий валютасиз яшайди, деган саволни ҳам туғдиради бу хотиралар.\nШунга қарамай, ўзбек олтинининг хорижга ташилиши ҳақидаги хотиралар аслида бундай “операция” кейинчалик ҳам тўхтамаган, деган хулосани келтириб чиқаради.\nБунга асос 2004 йилда Москвада ўзбек олтини ортилган Ўзбекистон самолётнинг ушланиши воқеасидир.\nЎша пайтларда бир қанча сайтларда Ўзбекистон президентининг қизи Гулнора Каримова ўтирган самолёт бортида 6 тонна (баъзи маълумотларда 8 тонна) олтин билан қўлга тушгани ҳақида хабарлар пайдо бўлганди.\nҲеч ким уларнинг эгаси эканини бўйнига олмаганидан кейин бу олтинлар Россия ҳукумати томонидан мусодара этилгани маълум қилинганди.\nНазаримизда юқорида тилга олинган икки воқеа ўртасида боғлиқлик бордик. Боғлиқлик шундаки, ҳар иккиси ҳам ўзбек олтинининг хорижга ташиб кетилишига тааллуқли.\nШундан келиб чиқиб хулоса қилиш мумкинки, Ислом Каримов ва унинг атрофидагилар тилламизни “туя қилиш”ни анча илгари бошлаган ҳамда бу иш узоқ вақт давом этиб келган.\nДастлабки “операция” “халқ ва давлат манфаати”ни ўйлаб амалга оширилган, деб ҳисоблаган тақдиримизда ҳам кейинчалик “давлатнинг жунини шахсий жун билан алмаштириб” қўйишган, дейишга асослар етарли.\ndata-title="Ўзбек олтинини ташмалаш" data-description="Ўзбекистон олтинини хорижга ташмалаш Ислом Каримов ва унинг атрофидагилар томонидан ҳали мустақилликнинг илк йилларидан бошланган эди. Мамлакатнинг биринчи ва сўнгги ..." data-image="https://eltuz.com/wp-content/uploads/2017/01/rasm2237.jpg" data-url="https://eltuz.com/kozqarash/202437/" data-services="facebook,odnoklassniki,twitter,telegram" data-counter="ig">\n“Ўзбекистон 24” ҳам “Ахборот”симон бўлиб қолмайдими?\n17 июндан ишга туширилиши мўлжалланаётган “Ўзбекистон 24” телеканали кўрсатувлари мазмунининг эскисидан фарқли бўлишига ишониш қийин. Чунки, янги телеканал бошқа ахборот ...


BBC Uzbek - Dunyo - 'Дунёда ўлаётган болалар сони камайди'\n'Дунёда ўлаётган болалар сони камайди'\nСўнгги янгиланиш 13 сентябр 2012 - 07:31 GMT\nБирлашган Миллатлар ЮНИСЕФ Болалар жамғармасининг билдиришича, ўтган 20 йил ичида 5 ёшгача бўлган гўдаклар орасида ўлим ҳоллари кескин камайган.\nДейлик, 1990 йилда 12 миллион бола ҳаётдан кўз юмган бўлса, ўтган йилги кўрсаткичлар қарийб 19.000 ни ташкил этган.\nХалқаро жамғарманинг хулосасига қаралса, бунга айрим қашшоқ давлатларнинг бойиб бораётгани сабаб бўлибди.\nБундан ташқари, оналарни болаларини кўкрак сути билан озиқлантиришга ундаш ва турли хил юқумли хасталикларга қарши олиб борилган эмлаш амалиётлари ҳам озмунча таъсирга бўлмабди.\nАйниқса, четдан катта миқдорда хорижий ёрдам олувчи давлатларда вазият ниҳоятда ўнгланибди.\nЮНИСЕФ масъуллари бунга мисол ўлароқ Лао Ҳалқ Республикаси, Шарқий Тимор ва Либерияни келтиришади.\nБиргина қизамиққа қарши эмлашларнинг ўзи эса, йигирма йилдан ортиқроқ вақт ичида болалар ўлимини ярим миллиондан юз мингга туширибди.\nАгар фактларга қаралса, 5 ёшгача бўлган гўдаклар орасидаги ўлим ҳолларининг тенг ярми дунёнинг беш давлати - Ҳиндистон, Нигерия, Конго Демократик Республикаси, Покистон ва Хитой ҳиссасига тўғри келаркан.\nҚора Африка минтақасида жойлашган айрим давлатларда ҳам болалар ўлими билан боғлиқ вазият анча ёмонлашибди.\nДейлик, Конго Демократик Республикаси, Чад, Сомали, Мали, Камерун ва Буркина Фасода гўдаклигида ҳаётдан кўз юмаётган болаларнинг сони 1990 йил билан солиштирганда 10.000 га ортибди.\nАгар ўтган йилги маълумотларга қаралса, бу каби ўлим ҳолларининг деярли барчасига безгак хасталиги сабаб бўлибди.\nХалқаро жамғармага кўра, дунёнинг айрим ҳудудларида кечаётган қуролли низолар ҳам болаларнинг ўлимига озмунча ҳисса қўшмаган.\nДейлик, гўдаклар ўлими энг кўп кузатилган ўн давлатдан саккизтаси зўравонликларга саҳна бўлган ёки вазият беқарор мамлакатлардир.\nБутун дунё бўйлаб болаларнинг ўлимига сабаб бўлаётган энг асосий омиллар эса, зотилжам, туғруқ жараёнидаги мушкулликлар, ўткир ич кетиш ҳоллари ва безгак хасталиги экан.\nХалқаро ташкилотга кўра, қарийб 40 фоиз гўдак ҳаётининг дастлабки бир ойида ҳаётдан кўз юмаркан.\nТўйиб овқат емаслик муаммоси эса, бутун дунё бўйлаб 30 фоиздан ортиқроқ гўдакнинг умрига зомин бўларкан.\nХалқаро мутахассислар ўтган йигирма йилдан ортиқроқ вақт ичида Ўзбекистонда ҳам оналар ва болалар ўлими қарийб уч баравар камайганини айтишади.\nАммо, маҳаллий шифокорларга кўра, эришилган шунча ютуқларга қарамай, оналар ва болалар ўлими билан боғлиқ муаммо мамлакатда буткул барҳам топмаган.\nУлар мамлакат аҳолисининг олтмиш фоиздан кўпроғи қишлоқ ҳудудларида яшашини назарда тутиб, ижтимоий-иқтисодий муаммоларнинг бу масалада ҳам ўз сўзини айтаётганини таъкидлашади.\nАйрим шифокорларга кўра, ҳомиладор аёллар орасида камқонлик ҳолларининг кенг тарқалганлиги, тўйиб овқат емаслик, экологик муаммолар, шифохона ва туғруқхоналардаги шарт-шароитларнинг кўнгилдагидек эмаслиги бугунги кунда оналар ва болаларга ўлимига сабаб бўлаётган асосий омилларга айланган.\nОзиқ-овқат нархлари ўсишидан болалар кўпроқ азоб чеккан\nБМТ: 'Сурия кучлари болаларни қалқон сифатида қўлламоқда'\nБолаларни асраш ташкилоти: жаҳондаги ҳар уч гўдак доясиз дунёга келмоқда


Пеле ва Марадона Париждаги ўртоқлик ўйини арафасида бир-бири билан ярашди\n18:53 / 10.06.2016\nЎтмиш футболи афсоналари Пеле ва Марадона Париж шаҳрида Европа чемпионати арафасида ташкил этилган "Дўстлик учрашуви" номи остидаги ўртоқлик ўйинида иштирок этишди.\nУшбу учрашувда ҳар икки жамоадан беш нафардан фахрий футболчилар майдонга тушишди: Марадона, Давид Трезеге, Анжело Перуцци, Кларенс Зеедорф, Бебето, Рио Фердинанд, Дида, Эрнан Креспо ва Фернандо Йерро. Учрашувда 8:8 ҳисоби қайд этилган.\nЯнварь ойида белини операция қилдирган 75 ёшли Пеле ўйин вақтида мураббий вазифасини бажарган.\nЎйин бошланиши арафасида Пеле ва Марадона бир-бири билан ярашган.\nЎйиндан кейин улар ўзаро муносабатлари хусусида фикрлар билдириб ўтишган.\n"Энди ҳеч қандай қарама-қаршилик бўлмайди. Мен Пелега барчаси учун миннатдорчилик билдирмоқчиман. У қандай футболчи бўлгани ва биз учун умрбод қандай инсон бўлиб қолишини ҳаммамиз яхши биламиз. Бизга у каби инсонлар, футбол афсоналари жуда керак", - деган Марадона.\n"Энг муҳими - бу ўйин тинчлик элчиси. Мен дўстим Марадонага бундай имконият учун миннатдорчилик билдирмоқчиман. Майдонга тушган футболчилар шарафига бу қадар улкан олқишларни эшитиш жуда ёқимли бўлди", - деган ўз навбатида Пеле.\nМаълумот учун, 2000 йилда ФИФА томонидан XX асрнинг энг яхши футболчисини аниқлаш жараёнида Пеле ва Марадона ўртасида келишмовчилик келиб чиққан эди. Ўшанда интернетда ўтказилган сўровномада кўпчилик Марадона учун овоз берган. ФИФА журнали ўқувчилари эса Пелега овоз берганди.\nЯкунда ФИФА ҳар икки номзодни тақдирлашга қарор қилганди. Аммо Марадона бу қарорни танқид қилган ва тақдирлаш маросимида Пелега совринни топширишларини кутмасдан, залдан чиқиб кетганди.\nКейинроқ Марадона Пелени бразилиялик бошқа бир афсонавий футболчи Гарринча "азоб-уқубатда вафот этишига жим қараб турганликда" айблаганди. Пеле эса Марадонани ақли ноқисликда айблаган.


Содиқ Сафаев бўлажак сайловлар ҳақида гапирди\n04 Mart 10:20 / Published in Сиёсат\nСенат раҳбарининг биринчи ўринбосари бўлажак сайловлар тўғрисида ўз фикрлари билан ўртоқлашди\nСенат раҳбарининг биринчи ўринбосари Содиқ Сафаев бўлажак сайлов натижаларига кўра ким президент бўлиши мумкинлиги ҳақида ўз фикрлари билан ўртоқлашди.\nУнинг фикрича, яқинлашиб келаётган президентлик сайловлари «ўтган йилларда ўтказилган ислоҳотларнинг боришини баҳолаш бўйича референдум» бўлади. У давлат раҳбари лавозимига Шавкат Мирзиёевдан бошқа муносиб номзодни кўрмаганлигини айтди. Шу билан бирга, сенатор муқобил дастурлар ва номзодларсиз «сайловларни тўлиқ, адолатли ва ҳалол деб баҳолаб бўлмайди» деб тан олди.\n“Бошқа томондан, сайловлар мутлақо бошқа шароитларда ўтиши аниқ: бугунги кунда бошқа Ўзбекистон, бошқа фуқаролик жамияти, бошқа оммавий ахборот воситалари, бошқача даражада очиқлик мавжуд. Ва баҳолаш жуда қийин бўлади — сайловга тайёргарлик ҳам, уни ўтказиш ҳам», деди у.\nСенат раҳбарининг биринчи ўринбосари ҳокимият олдида иккита вазифа турганини таъкидлади.\n“Аввало, одамлар буларнинг адолатли ва адолатли сайловлар эканлиги, улар хоҳлаган номзод ҳақиқатан ҳам танланганлигини кўришлари керак. Иккинчидан, бу Ўзбекистоннинг обрўси, халқаро ҳамжамият, ЕХҲТ (Европада Хавфсизлик ва Ҳамкорлик Ташкилоти — таҳрир) учун жуда муҳимдир ва бошқалар ҳам ушбу сайловларни ҳалол ва адолатли деб тан оладилар. Бунинг учун умуман бошқа даражадаги тайёргарлик талаб этилади”, — деди у.\nСодиқ Сафаев сайловлар «кейинги ислоҳотлар учун замин» яратишини муҳим деб ҳисоблайди.\n“Мен аниқ айтишим мумкин, мен Шавкат Миромонович Мирзиёевдан бошқа номзодни кўрмаяпман. Айнан мана шу ислоҳотларни бошлагани, у уларнинг локомотиви, ғоялар генераторидир. Менимча, унга келгуси муддат учун янги мандат бериш Ўзбекистон келажаги учун жуда муҳим», деди у.\nСенатор Содиқ Сафаев бўлажак сайловлар ҳақидаги фикрлари билан ўртоқлашди ва сайловларнинг муваффақиятли ўтиши учун муқобил номзодлар бўлиши кераклигини тан олди.\n“Албатта, муқобил сайловлар, муқобил дастурлар бўлиши керак. Қарама-қаршиликларнинг манбаларидан бири бу ижтимоий-сиёсий институт бўлиб, у муайян синфлар ва тузилмаларнинг манфаатларини акс эттириши керак. Бугунги кунда сиёсий партияларимиз этарли даражада ишламаяпти. Айтайлик, улар ишламайди. Ахир, бугунги кунда блоггерлар, фуқаролик жамияти ва ижтимоий тармоқлар кўтараётган муаммоларни айнан улар кўтариши керак. Айнан сиёсий партиялар шиорларни, аҳолининг турли қатламлари манфаатларини акс эттирувчи сиёсий дастурни ишлаб чиқиши ва илгари суриши керак”, — дея таъкидлади Содиқ Сафаев.\nПартияларнинг пассивлиги ҳақидаги саволга жавобан Сенат раҳбарининг биринчи ўринбосари «ҳеч ким, президент каби, уларни ҳақиқий сиёсий партиялар бўлишга мажбурламайди», деди.\n“Улар учун барча шароитлар яратилган, барча таклифлари амалга оширилмоқда. Ҳаммаси яна кадрларга, одамларга, уларнинг тайёргарлик даражасига боғлиқ. Аммо жараён давом этаётганига аминман. Булар бошқа сиёсий партиялар бўлади. Кўриниб турибдики, агар биз ислоҳотларни баҳолаш бўйича референдум ҳақида гапирадиган бўлсак, ушбу ислоҳотларни ҳақиқатан ҳам ёқтирмайдиган одамлар бор, улар турли сабабларга кўра биз ҳозирда олиб борилаётган модернизацияни амалга оширишни истамайдилар. Ушбу спектрни акс эттирадиган сиёсий партиялар бўлиши керак. Бу борада савол туғдирадиган одамлар сиёсий партиянинг номзодига овоз беришларига ижозат беринг”, — деди у.\nСенатор яна бир бор таъкидладики, муқобил дастурлар ва номзодларсиз «сайловларни тўлиқ, адолатли ва ҳалол деб баҳолаш мумкин эмас».\nСодиқ Сафаев Президентликка ва депутатликка мустақил номзодларни мустақил равишда кўрсатиш мумкин эмаслиги тўғрисида ҳам фикр билдирди. Ҳозирда бу қонунчиликда кўрсатилмаганлигини тан олди, аммо ўзини ўзи номзод қилиб кўрсатиш имконияти йуқлиги очиқ сайловлар ўтказилишига ишонмайди.\n“Йуқ, умуман эмас. Сиёсий партиялар, агар улар ҳақиқий сиёсий партиялар бўлса, буни ўзларига сингдиришлари мумкин. Биз ушбу масала бўйича баҳслашишимиз, конференция ўтказишимиз мумкин. Қарама қарши кўплаб далиллар мавжуд… Мен шуни айтишим мумкинки, бизда бир нечта конференциялар турибди ва ўзини ўзи кўрсатадиган номзодларнинг бу масаласи ҳам кун тартибида», — деди Сенат раҳбарининг биринчи ўринбосари.\nTagged under: БИРИНЧИ, ДЕПУТАТ, НОМЗОД, ПРЕЗИДЕНТ, САЙЛОВЛАР, СЕНАТ, ШАВКАТ МИРЗИЕЕВ\nПрезидент мансобдарларга оммавий ахборот воситалари билан алоқа қилиш мажбуриятини эслатди


Чуркин Россия ва АҚШнинг муносабатлари 1973 йилдан бери энг ёмон даражада эканини айтди\n08:17 / 16.10.2016\nБугунги кунда Россия ва АҚШ муносабатлари Миср ва Сурия Исроилга ҳужум қилган 1973 йилдагидек каби энг ёмон даражада, деб айтди Россиянинг БМТдаги доимий вакили Виталий Чуркин. Бу ҳақда ТАСС ахборот агентлиги хабар бермоқда.\nБироқ дипломатнинг фикрича, жумладан Сурия бўйича жиддий зиддиятлар ва келишмовчиликларга қарамасдан, икки давлат "бошқа масалалар бўйича етарлича яхши даражада ишлашни давом эттирмоқда".\nЧуркиннинг фикрича, Россия-АҚШ муносабатларидаги инқироз Россия ва АҚШ ҳукуматлари ўртасида сиёсий масалалар бўйича "ҳурмат ва чуқур муҳокамаларнинг етишмаслиги" кузатилган воқеалар сабабли юз берган.\nЭслатиб ўтамиз, 1973 йилдаги урушда Собиқ иттифоқ араб давлатларини, АҚШ эса Исроилни қўллаб-қувватлаган. Ўша кунларда икки давлат ўртасидаги қарама-қаршилик 1962 йилдаги Куба инқирозидан кейин максимал даражада бўлган.


7 йил аввал 1524 siyrat.uz\nАбдуллоҳ Абдулмутталибнинг энг суюкли боласи эди. У ўн саккиз ёшга кирганда отаси унга Ваҳбнинг қизи Оминани олиб берди. Ваҳб Абдуманофнинг ўғли, Абдуманоф Зуҳранинг ўгли, Зуҳра эса Килобнинг ўғли эди. Омина қурайш аёллари орасида насл-насаб жиҳатдан энг зоти поклардан ҳисобланарди. У Абдуллоҳга турмушга чиққач, Пайғамбар алайҳиссаломга ҳомиладор бўлди. Гумона эндигина икки ойга тўлганда Абдуллоҳ вафот этди ва Адий ибн Нажжор авлодидан бўлмиш тоғалари уни Мадинага дафн этдилар. Абдуллоҳ Шом (Сурия)га савдо-сотиқ билан бориб келаётганида Мадина шаҳрида қазо қилди. Оминанинг ой-куни етиб, гўзал ахлоқ, илм-маърифат ва покиза эътиқод билан оламни мунаввар этгувчи чақалоқ туғилди. Мисрлик астроном Маҳмуд Пошо Муҳаммад алайҳиссалом рабиул аввал (ҳижрийнинг учинчи ойи)нинг тўққизинчи куни душанба эрталаб туғилганларини, бу қувончли ҳодиса мелодий 571 йил тўртинчи ойнинг 21 кунига, яъни фил* воқэасининг биринчи йилига тўғри келишини аниқлаган.\nПайғамбар алайҳиссалом Бани Ҳошим кўчасидаги Абутолиб хонадонида дунёга келдилар, Абдураҳмон ибн Авфнинг онаси Шаффо (ёки Шифо) доялик қилди. Бу хушхабарни эшитган Пайғамбар алайҳиссаломнинг бувалари чақалоққа Муҳаммад дея исм қўйди. Илгари арабларда бундай от қўйиш расм бўлмаган эди. Аввалги пайғамбарларга нозил қилинган Таврот,* Инжил* каби илоҳий китобларда бу исм зикр этилган, Аллоҳ ўша китобларда зикр қилинган нарсани амалга оширишни ирода қилиб, Расулуллоҳнинг отини буваларининг кўнглига солган. Пайғамбар алайҳиссаломнинг энагаси Абдуллоҳнинг чўриси Умму Айман Барака ҳабашия, илк дафъа эмизган аёл эса Абу Лаҳабнинг чўриси Сувайба эди.\n*Фил воқеаси — Маккада юз берган машҳур воқеа. Араблар бу воқеани тарих боши қилиб олишган. Қуръоннинг «Фил» сурасида ҳам бу воқеа зикр этилади. Унда айтилишича, Яманга ҳукмронлик қилган ҳабаш подшоларидан бири Маккага ҳужум қилиб, Каъбани бузмоқчи бўлади. У баҳайбат бир филни олиб келади. Оллоҳ таоло тумшуғида тош тишлаган қушларни юбориб, ғанимларни ер билан яксон қилади ва Каъбани сақлаб қолади.\n*Таврот — яҳудийларнинг муқаддас китоби.\n*Инжил — Насронийларнинг муқаддас китоби.


«ЭРИМ ЎЗИДАН 16 ЁШ КИЧИК ҚИЗ БИЛАН ГАПЛАШАДИ...»\n— Турмуш қурганимизга 20 йилдан ошди. Шу пайтгача тинч-тотув яшаб келаётгандик. Аммо эримнинг телефонида бегона аёлнинг рақамини кўриб қолган кунимдан бошлаб кўнглимга шубҳа оралади. Батафсил... Янги шарх қўшиш «ЎГАЙ ҚИЗЛАРИМ МЕНИ ҲАЙДАШАЯПТИ...»\n— Бундан 12 йил илгари хотини оламдан ўтган инсонга турмушга чиқдим. Гарчи эримнинг менгача бир неча бор оиласи бузилган бўлса-да, бир-биримизни тушуниб яшаб келаётгандик. Батафсил... Янги шарх қўшиш ТЎЙДАН ОЛДИН ҚИЗЛАР ЭШИТИШИ МУМКИН БЎЛМАГАН 5 ГАП\n«Қиз бола эшитмасин, уят бўлади!» Баъзан катталар шундай дейишса, ноқулай аҳволга тушасиз, уяласиз, ҳатто хафа ҳам бўласиз: «Нега эрга тегдим деб ўзларини олишади?» дейсиз. Батафсил... Янги шарх қўшиш «МЕН СЕВАМАН, СЕН СЕВАСАНМУ?» МУНОСАБАТЛАРИНГИЗ ҚАНЧАЛИК МУСТАҲКАМ?\nҲис-туйғуларингиз вақт ҳамда тақдирнинг синовларига бардош бера оладими? Батафсил... Янги шарх қўшиш «ҲАҚИҚАТНИ АЙТОЛМАЙ, ИЗТИРОБДАМАН...»\nТурмуш қурганимга ўн беш йилдан ошди. Ота-онамнинг хоҳишига кўра, аммамга келин бўлганман. Уч нафар фарзандим бор. Батафсил... Янги шарх қўшиш «БОШПАНАСИЗ ҚОЛИБ КЕТМАСАЙДИК...» — Оила қурганимизга етти йил бўлди. Турмуш ўртоғим билан совчилар орқали танишганмиз. Мени қайнонамнинг онасининг уйига келин қилишган. Батафсил... Янги шарх қўшиш АГАР “ШОПОГОЛИК КАСАЛЛИГИ”ДАН ҚУТУЛОЛМАЁТГАН БЎЛСАНГИЗ...\nБу одат фақат ҳамёнингизга эмас, ҳаёт тарзингизга ҳам салбий таъсир қилаяптими? Унда дарҳол чора кўриш лозим!\nБатафсил... Янги шарх қўшиш ОМАДЛИМИ, МАККОРМИ, ДИЛКАШМИСИЗ, БУРЖИНГИЗГА КАРАБ БИЛИНГ!\nМазкур буржда туғилганлар фаол, ёқимтой ва эҳтиросли бўлишади. Жозибалари билан жуфтларини мафтун этишлари айни ҳақиқат. Батафсил... Янги шарх қўшиш «ЭРИМНИНГ МАЪШУҚАСИ ЎЗИДАН ЙИГИРМА ЁШ КАТТА…»\nАҚЛМИ Ё ҲИССИЁТ: ҚАЙ БИРИ УСТУН?\nСАЁҲАТГА ОТЛАНАЁТГАНЛАР УЧУН ЭСЛАТМА


Микаэль Секейра: "Жамоам яхши ўйин кўрсатди, фақат омад етишмади" / CHAMPIONAT.asia\n08:30Суперлигада 11-тур старт олмоқда: бугун иккита ўйин бор 0 08:13Собиқ футболчи плей-офф ҳақида: "Англияни футбол гиганти кутиб турибди" 0 07:53Франциялик футболчида жароҳат. Аммо у охиригача ўйнамоқчи 0 07:30Инсайдер: "Ювентус" Шомуродов масаласида "Женоа" билан боғланди 21 07:16Америка Кубоги-2021. Уругвай Боливияни мағлуб этиб, плей-офф босқичига чиқди 0 00:55Марсело "Реал"да қоладиган бўлди 1 00:30Канчельскис Ўруновга мос келадиган жамоаларни айтди 30 00:13Эшпириту Санту "Тоттенхэм" вакиллари билан учрашди 0 23:59Клопп Вейналдумнинг ўрнига бошқа футболчи топиб қўйди 0 23:44"Манчестер Юнайтед" Погба билан музокараларни давом эттирмоқда 2 23:23Голларга бой ўтган Ўзбекистон ва Венесуэла футзал терма жамоалари ўртасидаги баҳсдан ГАЛЕРЕЯ 2 23:11Эрнандес Швейцарияга қарши баҳсни ўтказиб юборади 1 22:55"Вест Бромвич" янги бош мураббийни маълум қилди 0 22:30Сурат биздан, изоҳ сиздан! 33 22:12А Сериянинг 3 топ-клуби "Барселона" дарвозабонига қизиқиш билдирмоқда 1\n11 май 22:44\nТеглар : "Локомотив"Микаэль Секейра\nСуперлиганинг саккизинчи туридан ўрин олган "Локомотив" - "Металлург" (1:3) учрашувидан сўнг мезбонлар бош мураббий Микаэлб Секейра фикрларини билдириб ўтди.\n"Жамоам жуда яхши ўйин кўрсатди, дея оламан. Ҳар бир футболчи ўз вазифасини бажарди. Озгина омад етишмади. Аламли мағлубиятга учрадик. Гол уриш учун кўплаб имкониятларимиз бўлди. Керакли паллада вазиятларни голга айлантира олмадик. "Металлург" ўз имкониятларидан фойдаланди. Рақибни ғалаба билан табриклайман. Футболчилар биринчи бўлимда кўрсатмаларни аниқ бажаришди. Уч очко йўқотганимиз ранжитиши табиий. Шунга қарамасдан, навбатдаги баҳсга қадар шогирдларимнинг руҳиятини кўтаришга ҳаракат қиламан", – Микаэль Секейра.\n- Клубнинг жамоа олдида маош борасида 3-4 ойлик қарзи борлиги ҳақида эшитдик. Бунга аниқлик кирита оласизми?\n- Ойлик маош борасида ҳеч қандай муаммоларимиз йўқ. Жамоада ҳамма нарса етарли.\n- "Металлург" 5 та ўйиндан бери "Локомотив"га мағлуб бўлаётгани йўқ. Қайсидир маънода сизлар учун ноқулай рақиб эди...\n- Бундан хабарим йўқ эди. Омад бизга эмас, рақибга кулиб боқди.\n- Ҳимояда муаммолар борлиги кўриниб турибди. Шунингдек, рақиб жарима майдончасига келганда битта аниқ зарба билан тўпни дарвозага йўллайдиган футболчи топилмади. Омаддан ташқари мағлубиятга яна нима сабаб бўлди?\n- Бугун гол уриш учун кўплаб вазиятлар яратдик. Бу – футбол.\n- Португалия нашрига берган интервьюнгизда ўзбек футболига мослашишга қийналдим, дедингиз. Ўзимнинг асосий футболчимни топиш қийин кечди, дея фикр билдиргансиз. Ўйинни қайси футболчи атрофида қуришга ҳаракат қилмоқдасиз?\n- Мен қайсидир футболчини айтмаганман. Жамоани кучайтриш ҳақида гап кетмоқда. 8 та ўйинда мағлубиятга учрамадик. Бу футболда бўладиган ҳолат. Биз ўйиндан кейин барчасини эсдан чиқарамиз ва одатдагидек, навбатдаги баҳсга тайёргарлик кўрамиз.\nМикаэль Секейра: "Ўзбекистонга футбол академиялари керак" 16\nМикаэль Секейра: "Албатта, Португалияга мухлислик қиламан ва ватаним жамоаси чемпион бўлишини хоҳлайман" 5\nКриховяк ёзда "Севилья"га қайтиши мумкин 0\n11 май 23:06:01\nАдминлар бугун Спортинг Португалия чемпион булиши кутилмокда камига хали маглубиятга учрагани йук. Бир макола чикарворинглар илтимос\n11 май 22:52:29\nЎзимизни қора кўз Ўзбекистонлик мураббий Португалия мураббий га мастер класс ўтади.\n12 май 07:54:43\nSekeyra bularni pulini "shilib" ketadiganga o'xshaydi faqat.


Apple ID’дан паролларни ўғирлашга имкон берувчи нуқсон аниқланди\n09:52 / 12.10.2017\nДастурчи Феликс Крауз ўз блогида iOS операцион тизимида ишловчи исталган қурилмадан AppStore’га кириш маълумотларини ўғирлашга имкон берувчи нуқсон ҳақида маълум қилди.\niOS қурилмаси билан ишлаш вақтида операцион тизим вақти-вақти билан AppStore’даги аккаунт паролини киритишни сўрайди. Бу фон режимида ишловчи баъзи дастурлар сабабли сузиб чиқувчи ойна кўринишида юз беради.\nДастурчи бундай сўровни исталган дастур амалга ошириши мумкинлигини аниқлади. Сўров эса дастур кодида 30 дан кўп бўлмаган қаторни эгаллайди ва AppStore фильтрларидан осон ўтади. Тизим ва ёт дастурнинг сўровини деярли фарқлаб бўлмайди.


Ўзбекистонлик таксичи йўқолган 100 минг рублни эгасига қайтариб берди (АУДИО)\n20 июл 2018, Тошкент вақти: 13:46\nПулни қайтарган йигитнинг исми номаълумлигича қолмоқда\nМосквада ўзбекистонлик таксичи салонида қолдириб кетган 100 минг рубл (тахминан 1700 АҚШ доллари) ва бошқа ҳужжатларини мижозига қайтариб берди. Асли кировлик бўлган йўловчи Павел Шапкин таксичи йигит билан селфи тушгани, аммо хурсандлигидан ҳатто унинг исмини сўраш ёдидан кўтарилганини Озодликка гапирди.\nШу йилнинг 17 июн куни Москвада кўчада такси тўхтатган россиялик Павел Шапкин манзилга етиб, шошилганидан машинанинг орқа ўриндиғида ҳамёнини қолдириб кетади.\nБироқ, бирмунча вақт ўтиб, ҳамёни ва ичидаги пул ҳамда бошқа қимматбаҳо буюмлар Ўзбекистонлик экани аниқланган номаълум таксичи томонидан қайтариб берилди.\nПавел Шапкин ўзининг “Инстаграм” саҳифасида бу ҳодисани қуйидагича тасвирлайди:\n- Вазиятни тўлиқ тасвирлаш учун мен ҳамён ичида тахминан 100 000 рубл (қарийб 1700 АҚШ долл.) ва яна бор пулим турган барча карталарим борлигини айтишим керак. Мен уни қаерда туширганимни ҳатто тасаввур қила олмасдим.\nБир вақт қўнғироқ жиринглаб, оддий ўзбекистонлик йигитча ҳамёнимни топгани ва уларни қайтармоқчи эканини билдирди. У буни ота-онасидан шундай тарбия олгани билан изоҳлади, - деб ёзди кировлик Павел Шапкин.\nУ ўзбек муҳожирининг хат-ҳаракатидан қаттиқ таъсирлангани ва у билан ҳатто фотосуратга тушганини билдирди.\n- Мен ич-ичимдан таъсирландим. Ахир унга ҳам бу пуллар ортиқчалик қилмаслигини тасаввур қила оласизми? Оиласи ва ёш аёли учун ҳам. У эса мени топди ва ҳаммасини қайтарди. Таърифлашга тил ожиз, - деб ёзди Павел Шапкин.\nОзодлик билан суҳбатда Павел Шапкин ўша куни Хитойдан хизмат сафаридан келаётгани ва умрида биринчи маротаба бундай катта миқдорда нақд пулни ўзи билан олиб юрганини маълум қилди.\nПавел Шапкин билан суҳбат\nУ ўзбекистонлик ҳайдовчи унинг ҳамёнидаги визиткасини карточкаларда кўрсатилган исми билан солиштириб, телефон рақамини аниқлаганини гапириб берди.\n- Вокзалга пулни олиб келганида у Ўзбекистондан экани, Москвага рафиқаси билан келгани, Россияда ҳеч кими йўқлиги, шаҳарда таксичилик қилаётганини аниқладим. Фотосуратда орқамизда турган “Лифан” машинаси уники. Бу ҳодиса яхши одамлар борлигига яна бир исбот! Ахир бундай вазиятда ҳар бир одам нафси билан курашга киришади. У менга бундай қарорга осон келгани – ота-онасидан шундай тарбия олганини айтди, деди Павел Шапкин.\nТармоқда эълон қилинган қахрамоннинг Ленинград вокзалидаги фотосурати ва битилган шарҳга кўплаб мухлислардан раҳматлар келаётганини кўриш мумкин.\nУшбу хабар ижтимоий тармоқларда қисқа вақт ичда бир неча мингдан зиёд "лайк" йиғди ва кўплаб ижобий изоҳларга сабаб бўлди.\nПавел афсус билан хурсандлигидан ўзбек мигрантининг исми-шарифини сўрашни унутиб қўйганини ҳам қўшимча қилди.


Нима учун ракни даволаш қийин.\nРак касаллиги бартараф қилишнинг энг асосий муаммоси одам организми иммун тизимини мутант хужайраларни ёт таначалар сифатида илғаб ололмаслигидир. Бу организмнинг паразитларга нисбатан хеч қандай реакция бермаслиги ва «хеч нарсани тушунмасдан» ўлиб кетишига сабаб бўлади.\nЁмон томони шундаки даволаниш мақсадида, рак хужайраларини ўлдириш учун организмга юбориладиган дори воситалари иммун тизими томонидан агрессорлар сифатида ушланиб олиниб, уларни керакли манзилларга етиб боришига тўсқинлик қилиши ва организмдан чиқариб юборишга интилишидир.\nЎсмаларни йўқотиш учун олимлар бир қатор айёр ва ғайриоддий усуллар қўллашади.\nРадиотерапия. Организмга юборилган металл нанотаначалари юборилади. Хужайра мембраналаридан осонгина ўтиб ўсмага бориб тўпланганда, уларни радионурланиш ёрдамида қиздирилади ва натижада ўсмалар организм учун зиён етказмаган холда ўлади.\nИнсонга «стерил» сальмонеллалар юқтирилади. Бу сальмонелларнинг хар бирига дори воситаси бириктирилади. Улар исталган мембраналар (шу жумладан ўсмаларга хам) орқали эркин кириб боради ва таъсирини ўтказади, яъни рак хужайраларини ўлдиради. Натижа олингач сальмонеллаларнинг ўзлари йўқ қилинади.\nХимиотерапия усули кўпчиликка фильм ва сериаллар орқали таниш бўлиб, эффектив аммо одам организми учун хавфли ракдан қутулиш усули хисобланади. Кучли биоактив химиявий моддалар таъсиридан сўнг бутун организм зарарланади ва бемор ракдан халос бўлган тақдирда хам бутун қолган хаёти давомида ногирон бўлиб қолиш хавфи юқори бўлади.\nРадикал усул. Операция йўли билан карциномаларни кесиб ташлашнинг хам иложиси бор. Аммо хамма ўсмалар хам ташрих учун яроқли хисобланмайди. Айниқса метастаз бериб улгурган ўсмаларга кафолат берилмайди.\nРак – бу тананинг ички ва ташқи мутагенларга реакцияси хисобланади. Ракдан халос бўлишнинг энг осон йўллари канцероген омиллардан узоқроқ юриш хисобланади, яъни: чекмаслик, алкоголь ичмаслик, химикатли хаводан нафас олмаслик, носоғлом овқатларни емаслик, вирусли касалликлар таъсиридан химояланиш.\nИнсон танаси қанчалик кучли тобланган бўлса у шунчалик ташқи микроорганизмлар чақирадиган касалликларга чидамли бўлади. Аммо организмнинг хусусий хужайралари анча хавфли хисобланади.\nЙилдан-йилга тиббиёт сохасида рака қарши курашнинг янги-янги усуллари ихтиро қилинмоқда. Вақтлар келиб, оддий тумов профилактикаси каби инсониятнинг рак касалликларидан хам профилактика қилиниши эхтимоли юқори хисобланади.


Добавлено: 12.12.2016, 12:42\nЭнергия тежовчи қурилмаларни ишлаб чиқарувчи Uncharted Play энг арзон энергия туридан фойдаланишни таклиф қилди. Инсон ҳатти-ҳаракати ёрдамида олинадиган қувват орқали ишлайдиган илк гаджетлар SOCCET ва PULSE деб аталади. Бу ҳақда “Тechcult.ru” хабар бермоқда.\nКашфиёт муаллифларидан бири Жессика Мэтьюз. Ихтирочи Нигерияга саёхат уюштирганида электрэнергиясидан мосуво бўлган миллионлаб болаларни учратади ва унда ушбу муаммога ечим топиш фикри туғилади. Орадан йиллар ўтиб у Гарвард университети талабалари ёрдамида SOCCET ва PULSE гаджетларини яратди.


«Виждон эркинлиги ва диний ташкилотлар тўғрисида»ги қонуннинг янги таҳрири Янги Ўзбекистонни барпо этишда муҳим омил - Xojabuxoriy\nҲар бир давлат ўз истиқлол ва тараққиёт йўлини танлар экан, халқ фаровонлигини таъминлашга хизмат қиладиган энг муҳим мақсад ва вазифаларини ўзининг асосий қонунларида мустаҳкамлаб олади. Бинобарин, ўз халқининг хоҳиш-иродаси, дили ва тилидаги эзгу ниятларига ҳамоҳанг қонунларга эга бўлган мамлакат ўзи белгилаган юксак марралардан ҳеч қачон оғишмасдан, доимо олдинга қараб боради.\nШу боис парламентимиз томонидан «Виждон эркинлиги ва диний ташкилотлар тўғрисида»ги Қонун янги таҳрирда ишлаб чиқилди ва қабул қилинди.\nЮртимизда виждон эркинлигини таъминлаш ҳар доим устувор вазифалардан бири бўлиб келган. Ушбу мақсадда Қонун виждон эркинлиги меъёрларини аниқ кўрсатиб, фуқароларнинг хоҳлаган динга эътиқод қилиш ёки ҳеч қайси динга эътиқод қилмаслигини таъминлайди. Шунингдек, ҳар қандай динга зўравонлик билан киритишни тақиқлайди.\nҚонундаги асосий ўзгаришлар қуйидагилардан иборат: Фуқароларнинг жамоат жойларида ибодат либосларида юришларига йўл қўйилмаслиги ҳақидаги чеклов бекор қилинди; (4 июлга қадар амалда бўлган қонуннинг 14-моддасига кўра Ўзбекистон Республикаси фуқароларнинг (диний ташкилотларнинг хизматидагилар бундан мустасно) жамоат жойларида ибодат либосларида юришларига йўл қўйилмасди).


АҚШ Марказий Осиё мамлакатларидаги ОАВ ривожлантириш ва Россия ташвиқотига қарши туриш учун $15 млн маблағ ажратади - Фарғона.Ру ахборот агентлиги\n19:27 msk, 20 Февраль 2019\nАҚШ Марказий Осиё мамлакатларидаги ОАВ ривожлантириш ва Россия ташвиқотига қарши туриш учун $15 млн маблағ ажратади\n11.05.2018 10:43 msk\nАҚШнинг халқаро тараққиёт Агентлиги (USAID) Марказий Осиё мамлакатларида «мувозанатли ахборот муҳити»ни юзага келтириш учун $15 млн ажратади. Май ойининг бошида Агентлик сайтига шунга дахлдор грант жойлаштирилди. Унда иштирок этиш учун аризалар 8 июнга қадар қабул қилинади. АҚШ молиялаштирмоқчи бўлган дастур мақсади - минтақа аҳолисини “турли ғоя ва фикрларга мойилроқ” қилиш ва “уларнинг фуқаролар ҳаётидаги фаоллигини ошириш”га йўналтирилган.\nUSAID биноси. Ташкилотнинг расмий сайти фотоси\nДастур аудиторияси - жамоат фикрига таъсир қила оладиган одамлар, марказий ва маҳаллий аппаратларда ишлайдиган раҳбарлар, фуқаролар жамияти вакиллари, давлат ва нодавлат ОАВ, блогерлар, ёшлар, жамоат ташкилотларини қамраб олади.\nДастур тафсилотидан унинг бутун минтақани қамрашини билиб олиш мумкин, лекин асосий эътибор Қозоғистон, Ўзбекистон ва Тожикистонга қаратилади. «Ҳар бир мамлакат аҳолиси тилини эътиборга олган ҳолда, маҳаллий тилларда семинар ва тренинглар ўтказиш, керак бўлганда минтақавий тадбирларда рус тилидан фойдаланиш мақсадга мувофиқдир», – дейилади ҳужжатда.\nШу билан бир қаторда, дастур муаллифлари ҳозирги пайтда учала мамлакатда Россия томонидан эфирга берилаётган ахборот ва кўнгилочар кўрсатувлар маҳаллий аҳоли учун асосий ахборот манбаи эканини эътироф этадилар. «Халқаро янгиликлар ва халқаро конфликтлар маҳаллий ОАВ томонидан суст ёритилади. Бу бўлаётган воқеликни тўлиқ англамасликни келтириб чиқаради ва эркин фикрлаш, эркин матбуот ва маълумотлар очиқлидан иборат умуминсоний қадриятлар ва демократик ислоҳотларга путур етказган ҳолда, авторитар режимнинг жамоат фикри устидан ҳукмронлик қилишига имкон яратади», – деб таъкидланади дастурда.\nДастур муаллифлари, шунингдек, минтақа аҳолисининг ахборот борасидаги саводи пастлигига эътибор қаратади. «Қозоғистон аҳолисининг маҳаллий ва халқаро ахборотларни танқидий таҳлил қилиш дарадаси паст. Бу эса уларни ёлғон ахборотлар билан манипуляция қилиш имкониятини кенгайтиради. Тожикистондаги медиасаводхонлик паст даражада экани аҳолини турли ташвиқотларга, айниқса ёшларни радикал ва эстремистик гуруҳлар таъсирига мойил қилиб қўяди», – дейилади ҳужжатда. Шу сабаб, дастур муаллифлари аввало маҳаллий халқнинг ахборот саводхонлигини ошириш, уларга “демократик жамиятда оммавий ахборот воситалар ўрни”ни тушунтириш, “танқидий фикрлаш”га ўргатиш зарурлигини таъкидлаб ўтадилар.\n«Марказий Осиёда Россия таъсирига мойилликнинг юқори эканини ҳисобга олиб, дастур фаолияти унга қарши курашга эмас, минтақа аҳолисининг ОАВ тарқатаётган ахборотларни тўғри истъмол қилишига, шунингдек, маҳаллий ОАВ контенти фаолиятини яхшилашга қаратилади», — деб таъкидланади ҳужжатда.\nБундан ташқари, дастур маҳаллий журналистлар малакасини ошириш, маҳаллий ОАВларнинг «молиявий барқарорлик уқувини яхшилаш» ва маҳаллий тилларда ёритилаётган матбуотни кенгайтиришни кўзда тутади. Дастурни амалга оширишда нодавлат ОАВга асосий эътибор қаратилади, лекин давлат медиаларини ҳам “дастур мақсадлари йўлида унга киритилиши мумкин”, – деб айтилади ҳужжатда. Ҳужжатда Қозоғистон, Ўзбекистон ва Тожикистонда муқобил ахборот манбаи бўлмиш интернет фойдаланувчилар билан боғлиқ янги медиани ривожлантиришга алоҳида эътибор берилади.\nUSAID – бу Қўшма Штатларининг бошқа давлатларга ноҳарбий кўмак берадиган АҚШ федерал ҳукумати тизимидир. Агентлик томонидан 2015 йили шунга ўхшаш минтақавий лойиҳа (дастур “Маълумот олишга кўмак бериш” деб аталган) Қозоғистон, Қирғизистон ва Тожикистонда жорий этилганди. Дастур уч йилга мўлжаллаган бўлиб, унга $3,8 млн маблағ ажратилган. Унинг мақсади фуқароларнинг жамоатга дахлдор муҳим ахборотларни олиш кўламини кенгайтиришдан иборат бўлган.


Бугун Грузия хавфсизлик кучлари Панкиси дарасида оғир қуролланган гумон этилган 4 нафар жиноятчини ушлагани билдирилди.\nНоми ошкор бўлишини истамаган Грузия ички ишлар вазирлиги расмий вакилининг айтишига кўра, 3 нафар грузин ва бир Озарбайжон фуқароси ушланган. Улардан бири одам ўғрилашда иштирок этганига гумон қилинмоқда.\nГрузия хавфсизлик кучлари август ойи охирида Панкиси дарасида амалиëтлар ўтказишни бошлаганидан бери 30 кишини шу жумладан 25 нафар чеченни ушлади ва кўп сонли қурол ва ўқ-дорини мусодара қилди.\nРасмий Москва Грузияни, Панкиси дарасидан туриб қўшни Чеченистондаги Россия кучларига ҳужум қилаëтганида гумон этилаëтган чечен жангчиларига қарши етарлича чора-тадбирлар кўрмаëтганида айбламоқда.\nПанкиси борасидаги келишмовчилик Россия-Грузия муносабатлари янада кескинлашишига сабаб бўлди.


Бокс: Ўзбекистон вакиллари ёшлар ўртасидаги Осиё чемпионатида биринчи ўринни эгаллади\n18:45 / 07.07.2017\nТаиландда бокс бўйича ёшлар ўртасидаги Осиё чемпионати якунига етди. Миллий олимпия қўмитаси матбуот хизмати берган хабарга кўра, финал баҳсларига ўзбекистонлик боксчилардан 8 нафари чиққанди.\nҲал қилувчи баҳсларда уларнинг беш нафари ғалаба қозониб, Осиё чемпиони номига сазовор бўлишган.\nМаълум қилинишича, Самандар Холмуродов (-49 кг.), Фаррух Илҳомов (-69 кг.), Ражаббой Отаназаров (-75 кг.), Профсор Роримша (-91 кг) ва Лазизбек Муллажонов (+91 кг.) финал беллашувларида ўз рақибларини мағлубиятга учратиб, ёшлар ўртасида Осиё чемпион бўлишган.\nАбдумалик Ҳалаков (-52 кг.), Билолбек Мирзараҳимов (-64 кг.) ва Тимур Эргашев (-81 кг.) кумуш медаллар билан чекланишган. Шунингдек -60 кг. вазн тоифасида Саиджамшид Жафаров бронза медали билан тақдирланган.\nНатижада ёшлар ўртасидаги Осиё чемпионатида 10та вазн тоифасида рингга кўтарилган ўзбекистонлик боксчилардан тўққиз нафари совриндорлар сафидан жой олишди ва Ўзбекистон терма жамоаси 5та олтин, 3та кумуш ва битта бронза медаль билан умумжамоа ҳисобида 23та мамлакат орасида биринчи ўринни эгаллади.\nШу ўринда бир маълумот, Ўзбекистон терма жамоаси шарафини Бангкокдаги Осиё чемпионатида -91 кг вазн тоифасида ҳимоя қилган Профсор Роримша хусусида ижтимоий тармоқларда турли мулоҳазалар билдирилмоқда. Гўёки, Рио Олимпия ўйинларида Озарбойжон терма жамоаси шарафини ҳимоя қилган кубалик Лоренсо Сотомайор каби Роримша ҳам Ўзбекистон терма жамоаси таркибига легионер сифатида жалб этилган деган фикрлар ҳам янграмоқда.\nМиллий олимпия қўмитаси вазиятга аниқлик киритиб ўтган.\n«Биринчидан, спортнинг бокс турида Ўзбекистон ҳеч қандай легионерлар хизматига муҳтож эмас, чунки боксда Ўзбекистон нафақат Осиёда, балки жаҳонда етакчи мамлакатлардан саналади. Буни сўнгги йилларда қайд этилаётган натижалар мисолида ҳам кўришимиз мумкин. Сўнгги икки йилни оладиган бўлсак Рио-2016 Олимпия ўйинларида ҳам, Тошкентда бўлиб ўтган катталар ўртасидаги Осиё чемпионатида ҳам, бугун Таиландда якунига етган ёшлар ўртасидаги қитъа чемпионатида ҳам Ўзбекистон умумжамоа ҳисобида биринчи ўринни эгаллади.\nИккинчидан, Профсор Роримша асли бухоролик Гуландом Рахматова ва АҚШ фуқароси Рорумеша Ибрагим Суведининг фарзанди бўлиб, Ўзбекистон фуқароси ҳисобланади. 1999 йилнинг 24 январида туғилган. Боксдаги биринчи устози Улуғбек Қиличев. Ҳозирда ҳам ушбу мураббий қўл остида Бухорода шуғулланиб келмоқда. Бугунги ғалабасига қадар Профсор Роримша шунингдек, 2015 йилда Тошкентда бўлиб ўтган ўсмирлар ўртасидаги Осиё чемпионатида олтин, худди шу йили Россиянинг Санкт-Петербург шаҳри мезбонлик қилган ўсмирлар ўртасидаги жаҳон чемпионатида бронза медални қўлга киритган. Энди ўз шахсий коллекциясига ёшлар ўртасидаги Осиё чемпионатининг олтин медалани ҳам қўшиб қўйди.\nБиз яқин келажакда Профсордан энди миллий терма жамоа таркибида, катталар ўртасидаги нуфузли мусобқаларда ҳам ана шундай муҳим ғалабаларни кутиб қоламиз ва ишонамизки, у ҳали узоқ вақт давомида жаҳонинг энг йирик спорт ареналарида Ўзбекистон шарафини муносиб ҳимоя қила олади», дейилган МОҚ маълумотида.\nОсиё чемпионати Профсор Роримша


Болнол – medu.uz – Дорилар ҳақида маълумотлар ўзбек тилида\nHome Йўриқномалар Болнол\nПрепаратнинг савдо номи: Болнол\nТаъсир этувчи моддалар (ХПН): парацетамол. диклофенак натрий\nёрдамчи моддалар: лактоза, повидон К-30, икки асосли кальций фосфати, глицерол, магний стеарати, тозаланган тальк, натрий крахмал гликоляти, тозаланган сув.\nТаърифи: оқ ёки деярли оқ рангли, капсула шаклидаги бир томонида ўйиқчаси бўлган, бошқа томони силлиқ таблеткалар.\nБолнол – бу оғриқни қолдирувчи ва яллиғланишга қарши мажмуавий препаратдир.\nПарацетамол оғриқни қолдирувчи ва иситмани туширувчи таъсир кўрсатади. Оғриқни қолдирувчи таъсир механизми, асосан гипоталамусдаги терморегуляция марказида простагландинлар синтезини ингибиция қилиниши билан боғлиқ. Парацетамолнинг иситмани туширувчи таъсири, терморегуляциянинг гипоталамик марказларига бевосита таъсири билан боғлиқ, бунинг натижасида қон томирларини кенгайиши ва кучли терлаш туфайли, танадан иссиқликни ажралиб чиқиши кучаяди.\nДиклофенак натрий ностероид яллиғланишга қарши воситадир. Таъсир механизми циклооксигеназани носпецифик сусайтирилиши, простагландинлар синтезини ингибиция қилиниши, шунингдек лейкоцитларда эркин арахидонлар концентрациясини пасайтириши билан боғлиқ. Яллиғланишга қарши, оғриқни қолдирувчи ва иситмани туширувчи таъсир кўрсатади, тромбоцитларнинг агрегациясига тўсқинлик қилади. Узоқ муддат қўлланганида десенсибилизация қилувчи таъсир кўрсатади.\nПарацетамол ичга қабул қилинганида яхши ва тез сўрилади. Плазмадаги чўққи концентрациясига 30-90 минут ўтгач эришилади. Организмнинг деярли барча тўқималарига киради, йўлдошга осон ўтади ва кўкрак сути билан чиқарилади. Жигарда метаболизмга учрайди, метаболитлари фармакологик фаол эмас, аммо тўпланганида жигарни некрозга учратиши мумкин. Асосан метаболитлари кўринишида буйраклар орқали чиқарилади. Ярим чиқарилиш даври 1,5-3 соат оралиғида. Жигар фаолияти бузилганида препаратнинг организмдан чиқарилиши секинлашади, бу метаболитларини организмда тўпланишига ёрдам беради.\nДиклофенак натрий – бир марта ичга қабул қилинганидан сўнг, ичакдан тез ва тўлиқ сўрилади, фаол модданинг тахминан 50% жигардан биринчи ўтишда метаболизмга учрайди. 50 мг дозада препаратнинг қон плазмасидаги максимал концентрацияси 1-2 соатдан сўнг кузатилади ва 1,5 мкг/мл (5 мкмоль/л) ни ташкил қилади. Овқат препаратни сўрилишини секинлаштиради, аммо сўрилаётган фаол модданинг миқдори ўзгармайди. Қон плазмаси оқсиллари билан боғланиши 99,7% ни ташкил қилади; бунда препаратнинг кўп қисми (99,4%) альбуминлар билан боғланади. Синовиал суюқлигига бўғим бўшлиғига яхши киради, у ерда фаол модданинг максимал концентрациясига плазмадагига қараганда 2-4 соат кеч эришилади. Синовиал суюқлигидан яримчиқарилиш даври 3-6 соатни ташкил қилади. Препаратнинг 60% метаболитлари кўринишда буйраклар орқали, қолган қисми сафро орқали чиқарилади. Буйрак фаолияти яққол бузилган (креатинин клиренси минутига 10 мл дан кам) беморларда, сафро билан чиқариладиган метаболитларининг солиштирма оғирлиги ошади, шунинг учун уларнинг қондаги концентрациясининг ошиши кузатилмайди.\nРевматоид артрид, остеоартрит, бел оғриғи ва тендинит, тендосиновит, бурсит, пайларни чўзилиши ва суякларни чиқиши каби, бошқа ўткир скелет – мушак бузилишлари; анкилозловчи спондилит; ортопедик, стоматологик ва бошқа кичик жарроҳлик операцияларидаги оғриқ ва яллиғланишни сусайтириш; ювенил сурункали артрит; операциядан кейинги оғриқ; бош оғриғи; танадаги оғриқлар; иситмани пасайтиришда қўлланади.\nМеъда-ичак йўллари томонидан: кўнгил айниши, қусиш, анорексия, дискомфорт ҳисси (эпигастрия соҳасида оғриқлар ва спазмлар), метероизм, иштаҳанинг пасайиши. Кам ҳолларда: қон кетиши, перфорация билан асоратланган меъда-ичак йўлларининг эрозив-ярали шикастланишлари, афтозли стоматит, эзофагит. Алоҳида ҳолларда носпецифик ярали колит, Крон касаллиги;\nДерматологик реакциялар: тери тошмаси, эшакеми. Буллёз тошмалар, экзема, эритродермия, сочларни тўкилиши, фотосенсибилизация бўлиши мумкин;\nЮрак-қон томир тизими томонидан: тахикардия, кўкрак қафаси соҳасида оғриқлар, артериал гипертензияни пайдо бўлишининг якка ҳоллари, юрак етишмовчилиги аниқланган;\nАллергик ва иммунопатологик реакциялар: кам ҳолларда: бронхиал астма хуружлари, тизимли анафилактик (анафилактоид) реакциялар.\nанамнездаги аспирин ёки бошқа ностероид яллиғланишга қарши воситаларига ангионевротик шиш ва бронхоспастик реакциялар («аспирин астмаси»), бронхиал астма хуружлари;\nзўрайиш босқичидаги меъда-ичак йўлларининг эрозив-ярали шикастланишлари (шу жумладан пептик яра, Крон касаллиги, носпецифик ярали колит);\nқон яратиш фаолиятининг бузилиши;\nкўрув нервининг касалликлари, нафас йўлларининг сурункали обструктив касалликлари, бурун полиплари, пичан иситмаси;\nбуйраклар ва жигар фаолиятининг яққол бузилишлари, рангли кўришни бузилиши, туғма глюкоза-6-фосфатдегидрогеназа танқислигида қўллаш мумкин эмас.\nКалий тежовчи диуретиклар билан бир вақтда қўлланганида, қонда калий миқдори ошиши мумкин. Билвосита антикоагулянтлар билан бир вақтда буюрилганида қон кетиши ривожланиши мумкин. Препарат литий, дигоксин ва циклоспориннинг қондаги концентрациясини ошириши мумкин, шунинг учун улар билан бирга қўлланганида, бу препаратларнинг дозасига тузатиш киритиш керак. Метотрексат билан даволашни бошлашдан 24 соат олдин ёки даволаш тўхтатилганидан кейин препарат буюрилганида эҳтиёткорликка риоя қилиш керак, чунки бунда унинг заҳарли таъсирининг ривожланиш хавфи ошади.\nЖигар микросомал ферментларини индукция қилувчи дорилар (барбитуратлар ва айрим тутқаноққа қарши воситалар, шу жумладан, фенобарбитал, фенитоин, карбамазепин, бензонал), спирт сақловчи дори воситалари, рифампицин билан бирга қабул қилинганида препаратнинг гепатотоксик таъсири кучаяди. Фенотиазинлар билан бирга қўлланганида ҳаддан зиёд гипотермия, азидотимидин билан – нейтропения ривожланиши мумкин. Препарат хлорамфениколнинг заҳарлилигини оширади, билвосита антикоагулянтлар, дифенин, перорал гипогликемик препаратларнинг таъсирини кучайтириши мумкин, «ҳалқали» ва тиазидли диуретикларнинг диуретик ва натрийуретик таъсирини сусайтиради. Бошқа ностероид яллиғланишга қарши препаратлар, шунингдек глюкокортикоидлар билан бирга қўлланганида ножўя таъсирлари тезлашади ва кучаяди.\nАнамнезида меъда-ичак йўлларининг эрозив-ярали шикастланишлари бўлган беморларга, шунингдек жигар, буйраклар, қон ҳосил қилиш аъзолари фаолиятининг яққол бузилишлари бўлган пациентларга буюришда эҳтиёткорликка риоя қилиш лозим. Юқори дозаларда препарат тромбоцитлар агрегациясини сусайтириши мумкин, шунинг учун гемостазининг бузилиши бўлган пациентларни синчиклаб кузатиш керак. Препаратни кексаларда, сурункали юрак етишмовчилиги, артериал гипертонияси, порфирияси бўлган беморларда, шунингдек бевосита жиддий жарроҳлик аралашувларидан кейин эҳтиёткорлик билан қўллаш лозим.\nПрепарат билан даволаш даврида жигар, буйрак фаолиятини ва периферик қон манзарасини назорат қилиш керак. Препаратни қўллаш вақтида препарат гепатотоксик таъсирини кучайиши мумкинлиги туфайли, алкоголни истеъмол қилиш мумкин эмас.\n10 таблеткадан алюмин фольга ва ПВХ блистерда. 10 блистердан қўллашбўйича йўричномаси билан картон қутида.


Ливия миллий армияси фелдмаршали Халифа Хафтар умумий сафарбарлик эълон қилди — QWERT.UZ\nЛивия миллий армияси фелдмаршали Халифа Хафтар ташқи тажовузларга қарши туриш учун умумий сафарбарлик эълон қилди, деб хабар беради «Коммерсантъ».\nУ ливияликларни Анқаранинг Триполига қўшин жўнатиш борасидаги ҳаракатига қарши «бирлашишга ва қурол кўтаришга» чақирди — деб бу хақда «Daryo» нашри хабар беради.\nАввалроқ Туркия яқин икки кун ичида Ливияга қўшин жўнатиши ҳақида хабар берилганди. Бундан бир кун олдин мамлакат парламенти Туркия президенти Ражаб Тоййиб Эрдўғоннинг Ливия Миллий келишув ҳукуматига ҳарбий ёрдам кўрсатиш тўғрисидаги сўровини маъқуллаган эди.\nАйни пайтда Ливияда параллел равишда иккита ижро ҳокимияти органи фаолият олиб бормоқда: Фаиз Саражнинг халқаро даражада тан олинган Миллий келишув ҳукумати ва мамлакат шарқида парламент билан биргаликда амалда бўлган ва фелдмаршал Халифа Хафтарнинг Ливия миллий армияси томонидан қўллаб-қувватланаётган Абдулла Абдураҳмон ат-Тонийнинг вақтинчалик маҳкамаси. Халифа Хафтар 12 декабрь куни унинг қуролли кучлари пойтахт учун ҳал қилувчи жангга киришаётганини маълум қилган. Ливия миллий армияси қўмондонлиги мамлакатга ҳар қандай бошқа давлатнинг кириб келишига қарши туришини бир неча бор таъкидлаган ҳамда Туркиянинг ҳарбий ёрдам ортилган кемаларини чўктириб юбориш ва юк самолётларини уриб тушириш билан таҳдид қилган.


Жиззахдаги автомобиль заводи Тошкент шаҳар тиббиёт муассасаларига “Volkswagen Caddy” базасида тез ёрдам автомобилларини етказиб беришни бошлайди » Ғаллаорол туман ҳокимлиги расмий сайти\nҒаллаорол туман ҳокимлиги » Янгиликлар » Жиззахдаги автомобиль заводи Тошкент шаҳар тиббиёт муассасаларига “Volkswagen Caddy” базасида тез ёрдам автомобилларини етказиб беришни бошлайди\n“Volkswagen Caddy” базасидаги тез ёрдам автомобиллари кейинги ҳафтадан “фронт”га чиқади.\nЖиззах автомобиль заводи Тошкент шаҳар тиббиёт муассасаларига “Volkswagen Caddy” базасида тез ёрдам автомобилларини етказиб беришни бошлайди. Бу ҳақда “Ўзавтосаноат” АЖ ахборот хизмати маълум қилди.\nАвтомобилни жиҳозлаш билан Турин политехника университети битирувчиларидан иборат “Turin Invest Engineering” маҳалий компанияси шуғулланмоқда. Компания муҳандислик ишланмалари (лойиҳалаштиришдан то фойдаланишга топширишгача)га ихтисослашади. Компания тасарруфида мехатроника, метрология лабораториялари ва илғор технологик жиҳозлар мавжуд.\nБундан ташқари, Самарқанд автомобиль заводидан ҳам Isuzu D-Max пикапи базасидаги 27 та тез ёрдам машинаси шаҳар соғлиқни сақлаш бошқармасига топширилган. UzAuto Motors эса пойтахт ва минтақалар ҳокимликлари буюртмасига кўра Chevrolet Damas атвомобили базасида тайёрланган 250 дона тез ёрдам автомобили партиясини жўнатган.


«Ўзбекистон Республикаси байроғи» мавзусида тарбиявий соат (дарс ишланма) – «Умид» ИДУМИ\nYakshanba Noyabr 17th, 2019 Chorshanba Noyabr 20th, 2019 Синф раҳбарига Фикр билдирилмаган\nЮртимизда байроқ қадим-қадимдан озодлик, ғурур-ифтихор, ор-номус тимсоли бўлиб келган. Боболаримиз ҳамиша Ватан байроғини сарбаланд этиш йўлида курашган. Амир Темур салтанатида ҳам жангу жадалларда давлат туғини қўшиндаги энг ишончли баҳодир сипоҳилар қўриқлаган, ғаним устидан ғалаба қозонганда алоҳида шижоат ва мардлик кўрсатган амирлару сипоҳиларга махсус туғ ҳадя қилинган.\n1991 йил 18 ноябрь куни Биринчи Президентимиз ташаббуси ва раҳнамолигида “Ўзбекистон Республикасининг Давлат байроғи тўғрисида”ги қонун қабул қилинди. Шу кундан эътиборан миллий байроғимиз давлатимиз суверенитети рамзига, истиқлолимиз ва истиқболимиз тимсолига айланди.\nВатан ҳимояси учун ҳарбий хизматга чақирилган ўғлонларимизнинг ҳарбий қасамёд маросимини кузатганмисиз? Ғалабаси шарафига мадҳия садолари остида баландга кўтарилаётган байроғимизга боқиб, кўзларига ёш олган спортчиларимизни-чи? Мактабга илк бор қадам қўяётган жажжи болажонларнинг байроқчани ҳилпиратиб, севинчдан орзиқишини-чи? Бундай паллаларда қалб туғёнга келиб, шу юрт, шу муқаддас замин фарзанди эканингдан тўлқинланиб кетади одам. Айниқса, Ватанимиз байроғи дунёнинг энг юксак минбарларида мағрур ҳилпираётганини кўрган лаҳзаларда Ватан учун, унинг тинчлиги, истиқболи учун қурбон бўлишга ҳам тайёрлигингни ҳис қиласан.\nЭнг нуфузли спорт мусобақалари – Олимпия ўйинларида юртдошларимиз ғалабаси шаънига байроғимиз сарбаланд бўлган кунларни эсласак, ҳаяжонга тушамиз. 2016 йил Бразилиянинг Рио-де-Жанейро шаҳрида ўтган XXXI ёзги Олимпия ўйинларида ҳам бот-бот мадҳиямиз янграб, байроғимиз кўтарилди – кўксимиз чексиз фахр-ифтихорга, ғурурга тўлди. Ўша лаҳзаларда боғу хиёбонлар давлатимиз байроғини мағрур ҳилпиратган ёшларга, кўчалар Ўзбекистон байроғи қўйилган машиналарга тўлди…\nМовий ранг – мусаффо осмон ва обиҳаёт рамзи бўлиб, яхшиликни, донишмандлик, ҳалоллик, шон-шуҳрат ва садоқат.\nОқ ранг – тинчлик, поклик, беғуборлик, софлик, эзгу орзу ва умидлар тимсолидир. Табиатнинг янгиланиши рамзи яшил рангда акс этган бўлиб, у навқиронлик, умид ва шодумонликдан нишона.\nҚизил чизиқлар – ҳар бир тирик вужудда жўшиб оқаётган ҳаётий қудрат ирмоқларини ифодалайди.\n«Байроғимиз – фахримиз» тарбиявий соат дарс ишланмасиЮклаб олмоқ\n«Конституция - ҳуқуқларимиз кафолати» мавзусида тарбиявий соат дарс ишланмаси\n18 noyabr - O‘zbekiston Respublikasi Davlat bayrog‘i qabul qilingan kun dars ishlanmasi, 18 noyabr - O‘zbekiston Respublikasi Davlat bayrog‘i qabul qilingan kun munosabati bilan, 18-noyabr, 18-ноябрь, Bayrog‘imiz – faxrimiz, Bayrog‘imiz – faxrimiz (18 noyabr - O‘z.Res. Davlat bayrog‘i qabul qilingan kun munosabati bilan)., bayroq dars ishlanma, bayroq dars ishlanmasi, bayroq haqida dars ishlanma, tarbiyaviy soat, tarbiyaviy soat dars ishlanmasi, байрок, классному руководителю, классный час, синф рахбарига, синф раҳбари, тарбиявий соат, тарбиявий соат дарс ишланмаси\n← Ўқитувчилар учун аттестация тестлари\nИнглиз тилини ўрганувчилар учун китоб (English for Businessmen. Г. А. Дудкина) →


Қозоқ маданият вазири тегажоқлик қилиш айбловига қарши судлашмоқчи\nҚозоғистоннинг маданият ва спорт вазири Аристанбек Мухамедиули унга қўйилаётган айбловга қрши судга мурожаат қилмоқчи, деди вазирликнинг матбуот хизмати бугун. Хабарда айтилишича, вазир суд қарори чиққунга қадар ҳеч қандай изоҳ бермайди.\nЭслатиб ўтамиз, охирги бир ҳафта мобайнида камида иккита аёл Мухамедиулини жинсий тегажоқлик қилишда айблаган. Санъат академияси битирувчиси Енлик Сидиқованинг ўтган ҳафта Интернетда пайдо бўлган видеоёзувида айтилишича Аристанбек Мухамедиули ректорлик вақтларида ўқишга кирганлиги учун гўёки ундан пул талаб қилган ва тегажоқлик қилган.\nВидео ижтимоий тармоқларда қизғин муҳокама қилинмоқда. Театр арбоблари уюшмаси раиси Тунгишбай Жаманкулов ҳам қизнинг тарафини олган. Вазир Аристанбек Мухамедиули Енлик Сидиқованинг айбловига ОАВ орқали муносабат билдириб, уни «бўхтон» деб атаган. Унга кўра, унинг обрўсига путур етказмоқчи бўлганлар қиздан фойдаланган бўлиши мумкин.\nШу ҳафтада Қозоғистоннинг бир нечта ОАВ да Мухамедиули 1990 йилларда раҳбарлик қилган президент оркестрининг собиқ флейтисткаси ҳам уни тегажоқликда айблаяпти, деган хабарлар тарқатилган эди.


Ипотека: арзон уй, 20 йиллик кредит, 7 фоиз устама ва солиқ имтиёзлари – Коммерсант.Уз\nИпотека: арзон уй, 20 йиллик кредит, 7 фоиз устама ва солиқ имтиёзлари\nМаълумки, Ҳаракатлар стратегиясининг бешта устувор йўналишларидан бири аҳоли турмуш тарзини яхшилаш ҳисобланади. Шу муносабат билан, Президент қарорига биноан, 2017-2020 йилларда шаҳарларда арзон кўп қаватли уйлар қурилиши бошланган. Йиғилишда қайд этилганидек, кўп хонадонли уйларни сотиб олиш учун қарз олувчиларга ипотека кредитларини расмийлаштириш орқали сотиш вазифаси “Ипотека-банк” тижорат банкига юклатилган.\nТадбирда ушбу чоралар оилалар фаровонлигини оширишга қаратилганлиги алоҳида қайд этилди. Юқоридаги қонун ижросини таъминлаш мақсадида 2017-2020 йилларда 5, 7 ва 9 қаватли энергиядан самарали фодаланиладиган 945 та кўп хонадонли уй-жой бунёд этилади. Шулардан 191 таси бўйича қурилиш ишлари бошлаб юборилган.\nУй-жой олувчи “Ипотека-банк” филиалларига қатор ҳужжатлар, жумладан ариза, кредит олувчининг паспорт нусхаси, охирги 12 ой давомида олган даромади тўғрисидаги маълумотларни тақдим қилиши зарур. Қувонарлиси, шароитини яхшилашга муҳтож шахсларга кредитлар 20 йил муддатга, 3 йил имтиёзли давр билан, дастлабки 5 йил давомида йиллик 7 фоиз ва қолган даврда МБнинг қайта молиялаш ставкаси миқдорида ажратилади. Шунингдек, кредит тўлиқ қайтгунига қадар хонадон учун мол-мулк солиғи ва корхона ёрдамида тўланган маблағ даромад солиғига тортилмайди.\n“Агар энг кичкина квадратурали, яъни икки хонали уйларнинг умумий нархи 110 млн сўм бўлса, уларнинг бирламчи бадали 27,5 млн сўмни ташкил қилади. Шунда қолган 82,5 млн сўм йигирма йиллик муддатга берилади. Мана шу сумманинг фоизи ҳисобланиб, буюртмачи кейинчалик йилига тахминан 450–460 минг сўм устама тўлаб боради” – дейди банк вакиллари.\nБанк вакиллари қайд этганидек, янги қурилаётган кўп қаватли имтиёзли уйларнинг нархи, хусусий қурилаётган уйларникига нисбатан икки баравар арзон. Шу билан бирга, уларнинг сифати “ҳеч қайси замонавий уйларникидан қолишмайди” дейди мутахассислар.\nарзон уй Ипотека-банк кредит ХПК\nПредыдущая запись Гулнора Каримовага нисбатан иккинчи жиноий иш очилди\nТошкент вилоятидаги айрим туманларда қурилиш учун ер ажратиш тўхтатилди


03 июл 2022, Тошкент вақти: 11:44\nТурғунбек Андижон вилояти Олтинкўл тумани Маслаҳат қишлоғидаги “Маданий меҳнат” маҳалла фуқаролар йиғини раиси Шамсуддин Абдулхаев туман ички ишлар бўлимига “Эзгулик” инсон ҳуқуқлари жамияти аъзоси Садирохун Сўфиев устидан шикоят-ариза билан мурожаат этди.\nАризада ёзилишича, маҳалла чойхонасида С.Сўфиев ўнга яқин қария орасида мамлакат Президенти, ҳукумати ва ҳокимият вакиллари шаънига ҳақоратомуз гаплар айтган. Шикоятга ушбу гапларга гўёки гувоҳ бўлган қарияларнинг тушунтириш хатлари ҳам илова қилинган эди.\nУшбу аризага асосан С.Сўфиев туман ички ишлар бўлимига чақиртирилиб, сўроқ қилинди. Сўроқда иштирок этган туман ички ишлар бўлими бошлиғи ўринбосари Барот Турдиев иш аввало маҳаллада кўриб чиқилиши лозим, деган қарорга келди. Агар далиллар тасдиқланса, ундан кейин биз муносабат билдирамиз, деди у.\nМаҳаллада шу иш юзасидан бўлиб ўтган йиғилиш латифанамо кўриниш олди. Маълум бўлишича, тушунтириш хатларини маҳалла оқсоқоли Шамсуддин Абдулхаевнинг ўзи ёзган, кейин эса қарияларга қўл қўйдириб олган экан.\nЙиғилишда иштирок этган қарияларнинг ўзи ҳам тушунтириш хатларини ёзганликларини инкор қилди. Хатга қўл қўйганини эса ҳаммаси турлича изоҳлади. Бирови саводсизлигини, хатда нима ёзилганидан бехабарлигини айтди. Яна бири эса бу гапларни умуман эшитмаганини билдирди. Учинчиси қулоғи эшитмаслигини, шу боис С.Сўфиев айтган гаплардан умуман хабари йўқлигини маълум қилди.\n“Эзгулик” жамиятининг Андижон вилояти бўлими раҳбари Музаффармирзо Исҳоқов воқеанинг бундай тус олишини изоҳлаб, мазкур иш аввалдан режалаштирилган туҳмат эканини таъкидлади.\nЙиғилишда ички ишлар ходимлари, маҳаллий раҳбарлар ҳам иштирок этди. Бироқ улар туҳматчилиги маълум бўлиб қолган Шамсуддин Абдулхаевга нисбатан бирор бир чора кўрилиши ҳақида оғиз ҳам очмади.


22 апрел 2021, Тошкент вақти: 19:47\nҚозон суди Андрей Лагунинга Россиядан 3 кунда чиқиб кетишни буюрган.\nҚозон давлат тиббиёт университетининг талабаси, ўзбекистонлик Андрей Лагунин мухолифатчи Алексей Навальнийни дастаклаш учун шу йил 23 январида ўтказилган акция куни кўчада ушлангани важидан Россиядан бадарға қилинмоқда.\nCиёсий акцияга мутлақо алоқаси йўқлигини айтаётган талаба Озодлик билан суҳбатда ушбу қарор устидан судга арз қилмоқчи эканини билдирди.\nҚозон тиббиёт университетининг 2 босқич талабаси ўзбекистонлик Андрей Лагунин 23 феврал куни шаҳар кўчаларида қўлга олинганлардан бири.\nОзодлик саволларига жавоб берган 19 ёшли Андрейнинг қўлга олинганлар орасига тасодифан тушиб қолгани – намойишда қатнашиш нияти ҳам бўлмагани, у полициячилар одамларни ҳибс этаётган кўчадан университетга кетаётганини гапириб берди.\nМиграция агентлиги Россиядаги ўзбекистонликларни намойишларда қатнашмасликка чақирди\n- Ўша куни мени Навальний тарафдорлари чиқиш қилган майдондамас, шаҳарнинг марказий кўчаларидан бирида ушлаб олишди. Мен талабалар гуруҳи етакчиси сифатида синов дафтарчаларимизни олгани кетаётгандим. Ҳақиқатан митингга ҳеч қандай алоқам йўқ! Қўлимга 5 март куни уч кун ичида мамлакатни тарк этиш тўғрисида ҳужжат топширишди. Лекин мен бу қарор устидан судга шикоят қилдим ва суд кўриб чиқмагунча Россияни тарк этмаслик ҳуқуқига эгаман. Суд қарорини кутамиз, - деди Андрей.\n23 февраль куни Россиянинг барча йирик шаҳарларида, жумдалан Татаристон пойтахти Қозонда ҳам мухолифат етакчиси Алексей Навальнийнинг қамалишига қарши оммавий норозилик акциялари ўтказилганди.\nАндрейнинг сўзларига кўра, намойишчилар полиция босими остида ўша куни у кетаётган Кремлёвская кўчасига ёпирилиб чиққан ва полиция бўлинмаларидан бирини бошқараётган полковник унга қўли билан ишора қилиб, ходимларга қўлга олишни буюрган.\nЎзбекистонлик талаба шаҳар ҳибсхонасида жой етмагани боис полиция машинасида эртаси кун тушликкача ушлаб турилган ва сўнгра ундан бармоқ излари олиниб, маъмурий ҳуқуқбузарлик тўғрисида протокол тузилган.\nЛагунин судда ўзининг айбсизлигини исботлай олмаган ва унга 10 минг рубль жарима солинган. У “бундан баттар бўлмасин” деган фикр билан суднинг бу қарори устидан аввалига шикоят қилмаганини ҳам билдирди.\nБироқ 5 март куни талабани полиция бўлимига чақиришиб, унга Россияга кириш тақиқлангани ҳақида ҳужжат топширишган.\nҲимоячилар полициянинг бу билдиришномаси мутлақо асоссиз эканини гапирмоқда.\nМиграция департаментида Андрей Лагунинга уч кун ичида Россия ҳудудини тарк этиши лозимлиги тушунтирилган.\nМаълум бўлишича, Андрей Лагунин Тошкент Тиббиёт академияси ва Қозон давлат университети ўртасидаги махсус дастур асосида Татаристонга ўқишга юборилган илғор талабалардан.\nҚозон Давлат тиббиёт университетида таҳсил олаётган ўзбекистонлик талабалар.\nЎзбекистонлик талабани ўз ҳимоясига олган қозонлик юрист Виктор Шабанов Лагунин сохта айбловлар асосида Россиядан бадарға қилинаётгани ва бу қарор устидан шикоят ҳозирланаётганини билдирди.\nҲимоячи ҳозирча ўзбекистонлик талаба масаласида Ўзбекистон консуллиги ва элчихонасининг ёрдамига эҳтиёж йўқлигини айтди.\n- Биз Ўзбекистон консуллигига ҳозирча мурожаат қилганимиз йўқ, чунки бу масалани ички тартибда ҳал этиш мумкин, уларнинг ёрдами ҳозирча керак эмас. Бизнингча, Андрей Лагунин иши қонунда белгиланган тартибда унинг фойдасига ҳал этилиши лозим. Чунки полиция уни Россиядан чиқариб юборишга бирорта қонуний асос келтирмаган. Биз ҳатто у аниқ нимада айбланаётганини ҳам билмаймиз, зеро Ички ишлар вазирлигидан сўровимизга расмий жавоб олганимизча йўқ! Полиция томонидан Андрейга топширилган “мамлакатни тарк этиш тўғрисида”ги билдиришнома эса маъмурий тартибда арз қилиниши мумкин, деди Озодликка адвокат Шабанов.\nРоссияда Путин ҳукуматига қарши намойишларда ушланган хорижликлар 60 ёки 99 йилга мамлакатдан бадарға қилингани ҳолатлари қайд этилган.\n23 январ куни Қозонга саёҳатга борган бир гуруҳ Москва вилоятилик сайёҳлар “рухсат этилмаган митинг иштирокчилари” сифатида қўлга олиниб, ўз томошасини полиция автозакида ўтказишгамажбур бўлганди.\nЖорий йилнинг 23 январидан бошланган Навальний тарафдорлари намойишлари Россиянинг 100 дан зиёд шаҳарларига ёйилган. Уларда ўн минглаб одам иштирок этган, камида 5 минг киши ҳибсга олинган.\nНавальний ҳимоясига ўтказилган намойишларда Россия бўйлаб минглаб талабалар иштирок этди, ўқувчи ва талабалар томонидан мактаб синфлари ва университет аудиторияларида олинган TikTok видеоларини кўпчилик кўрди.


Мақолалар мазкур саъна бўйича сараланган: Понедельник, 07 Июль 2014\nПонедельник, 07 Июль 2014 10:46\nАМЕРИКА ЎРТА АСРЛАРДА МАРКАЗИЙ ОСИЁДА «КАШФ ЭТИЛГАН»МИ?\nҚадимий қўлёзмаларда айтилишича, Ипак йўли ёқасида жойлашган мамлакатнинг қомусий олими дунёда номаълум қитъалар мавжудлигини англаб етган.\nПонедельник, 07 Июль 2014 10:44\nИнтилиш, билим, истиқбол\nЖорий йилда мамлакатимиздаги барча олий ўқув юртларига ҳужжат топширувчи абитуриентлар сони 500 мингдан зиёд бўлиши кутилмоқда.\nПонедельник, 07 Июль 2014 10:43\nЎзбекистон Республикасининг Швейцариядаги Фавқулодда ва мухтор элчиси Дурбек Аманов (қароргоҳи Берлинда) Швейцария Конфедерацияси Президенти Дидье Буркхальтерга ишонч ёрлиқларини топширди.\nПонедельник, 07 Июль 2014 10:41\nЎзбекистон — Буюк Ипак йўлининг юраги\nПекиндан махсус мухбирларимиз хабар қилади.\nПонедельник, 07 Июль 2014 10:32\nСоғлиқни сақлаш тизими ва ахборотлаштириш\nОлий Мажлис Қонунчилик палатасида Ахборот ва коммуникация технологиялари масалалари қўмитасининг йиғилиши бўлиб ўтди. Унда Ўзбекистон Республикаси Соғлиқни сақлаш вазирлиги томонидан “Ахборотлаштириш тўғрисида”ги Қонун ижро этилишига оид ахборот эшитилди.\nПонедельник, 07 Июль 2014 10:30\nЎзбекистон Республикаси Олий Мажлиси ҳузуридаги ННТ ва фуқаролик жамиятининг бошқа институтларини қўллаб-қувватлаш Жамоат фонди Грант олиш учун танлов эълон Қилади\nТанлов мавзуси: “Ҳудудларни ижтимоий-иқтисодий ривожлантириш дастурларини амалга оширишда, аҳоли фаровонлигини юксалтиришда, тадбиркорликни ривожлантиришда ва аҳолининг ижтимоий кўмакка эҳтиёжманд қисмига ёрдам кўрсатишда фуқаролик жамияти институтлари билан давлат тузилмаларининг ўзаро ижтимоий шериклигини янада кучайтириш”.\nПонедельник, 07 Июль 2014 10:28\nОиланинг учта корхонаси\nҲазорасп туманида Жуманазаровларни тадбиркорлар оиласи сифатида яхши билишади. Оила бошлиғи Сотимбой ота бундан 8 йил олдин беш нафар ўғлини ёнига олиб, Саноат қишлоғида “Ҳазорасп Нур” корхонасини ташкил этган эди.\nПонедельник, 07 Июль 2014 10:26\nИзчил фаолият гарови\nМамлакатимизда истиқлол йилларида “Инсон манфаатлари — энг олий қадрият” тамойили асосида фуқаролар учун мақбул меҳнат ва маиший шароитларни яратиш, уларни моддий-маънавий рағбатлантиришга алоҳида эътибор қаратиб келинмоқда. Бунинг учун зарур ташкилий-ҳуқуқий асос яратилган. Энг аввало, Конституциямизда ҳар бир шахс меҳнат қилиш, эркин касб танлаш ва адолатли меҳнат шароитларида ишлаш ҳуқуқига эга эканлиги белгилаб қўйилди.\nПонедельник, 07 Июль 2014 10:24\nТўловлар электрон билагузук орқали амалга оширилади\nБухоро шаҳридаги “Atlantis pool” масъулияти чекланган жамияти томонидан замонавий дам олиш мажмуаси барпо этилди. Эътиборлиси, бу ерда тўловлар электрон билагузуклар воситасида амалга оширилади.\nПонедельник, 07 Июль 2014 10:23\nСинов муваффақиятли ўтди\nЯпониянинг “Honda” компанияси бизнес-класс туркумидаги беш ўринли илк реактив самолётининг синов парвозини муваффақиятли ўтказди.\nУшбу транспорт воситасини яратишга 10 йил вaақт кетгани ҳамда бундай воқеа мамлакат тарихида биринчи бор кузатилаётгани инобатга олинса, ғоя муаллифларининг қувончини тушуниш мумкин.


Илм – умр чироғи\nДинимиз инсонларни илм олишга, маърифатли бўлишга тарғиб қилади. Пайғамбаримизга соллаллоҳу алайҳи васаллам нозил қилинган илк оятларда ҳам илм олишга, ўқишга ундаш маъноси бор. Пайғамбаримиз соллаллоҳу алайҳи васаллам: “Олимлар пайғамбарларнинг меросхўрларидир. Пайғамбарлар динор ёки дирҳам эмас, илмни мерос қилиб қолдиришган”.\nАйрим кишилар илм деганда фақат диний илмларни назарда тутиб, дунёвий фанларнинг ўрнига паст назар билан қарашади. Аслида илм у диний бўлсин ёки дунёвий бўлсин барчаси Аллоҳ таолонинг мулкидир. Аллоҳ таоло бандаларига динимиз арконларини қандай фарз қилган бўлса, ҳалолдан касб қилиб, ризқ топишни ҳам ана шундай фарз қилган. Илмни ақли расо одамлар диний ва дунёвий деб ажратишмайди.\nРосулуллоҳ соллаллоҳу алайҳи вассаллам: “Илм Чин (Хитой)да бўлса ҳам, уни излаб топиб эгалланглар. Зеро, илм талаб қилиш ҳар бир мусулмонга фарздир”, деганлар. (Ибн Адий ва Байҳақий ривояти).\nБир ўйлаб кўрайлик олдинги даврда ёки ҳозирги даврда Хитойда дин илми, шариат илми бўлганми? Албатта йўқ! Агар бизлар фақат диний илмларни эгалламоқчи бўлсак ҳеч қайерга боришликнинг ҳам ҳожати йўқ. Барча шароитлар, илмий меърослар ўзимизда бор. Ёки саодат даврида Пайғамбаримиз соллаллоҳу алайҳи васаллам ўзлари илм булоғи бўла туриб, шариатлар илмининг энг олий устозлари бўла туриб сахобаларини фақат диний илм олишлари учун Хитойгача боришга тарғиб қилганларми? Юқоридаги ҳадиси шарифдаги илмдан мақсад айнан ҳалол касб-ҳунарларга доир бўлган дунёвий илмларни назарда тутганлар.\nАллоҳ таоло илмга берилган зиёли кишиларнинг мартабаларини юксак даражага кўтарилажагини баён қилиб: “...Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур...” деган (Мужодала сураси, 11-оят)\nУшбу оятда баён қилинган ваъдалар нақадар ҳақ эканини бугунги кунда бутун дунё тан олиб турибди. Шундай экан юртимиздан етишиб чиққан қанчадан-қанча алломалар, улуғ аждодларимиз қолдирган илмий маданий меъросларига бугунги кунда биз ёшлар муносиб ворис бўлишимиз, улар ёққан илм чироғини кўз қорачиғимиздек асраб, қиёмат кунига қадар баланд кўтармоғимиз зарур.\nШу маънода, юртнинг эртаси бўлмиш ёшларнинг илм олиш касб ва ҳунар эгаси бўлишлари биринчи навбатда ўзлариниг, қолаверса ота-оналариниг ҳам орзуси. Бу орзуга етишиш учун талаба ва ўқувчилардан сабот ва матонат талаб қилинади. Илм олиш йўлида чекилган заҳмат туфайли инсондан содир бўладиган баъзи жузъий саҳв ва хатолар кечирилади.\nПайғамбаримиз соллаллоҳу алайҳи васаллам: “Ҳамма нарсалар, ҳатто дарёдаги балиқлар ҳам илм толибининг гуноҳларини мағфират қилишини сўрашади” деб марҳамат қилганлар.\nХалқимизда бир мақол бор: “Олим бўлиш осон, одам бўлиш қийин ёки олим бўлма одам бўл!”. Шунга кўра, илму фан ютуқларини қўлга киритиб бориш билан бирга, инсонийлик, меҳру оқибат ва ахлоқий баркамолликка ҳам интилишимиз керак бўлади.\nЖалақудуқ тумани “Ёрқишлоқ” жоме масжиди имом хатиби: С. Юнусов\n/ Илм – умр чироғи


Жанаозендаги яна бир қанча корхоналар ишчилари иш ташлашди\nҚозоғистоннинг Мангистау вилоятидаги Жанаозен шаҳрида, бир нечта компаниялар ишчилари иш ташлашмоқда, яна учта компаниянинг ишчилари иш ҳақини оширишни талаб қилиб норозилик намойишларига чиқишди.\n21 июль куни “Ўзенмунаигаз” нефть компанияси биноларини тозалаш билан шуғулланадиган НБКС корхонаси ходимлари ўз ишларини тўхтатдилар. Улар видеомурожаат ёзиб олишди, унда компанияда асосан кўп болали аёллар, ногирон болаларни тарбиялаётган оналар ишлайди ва уларнинг ҳозирги маошлари оддий эҳтиёжларни қоплаш учун етарли эмаслиги баён қилинган.\n«Биз ”Ўзенмунаигаз“нинг таркибий бўлинмаларида ишлаймиз. Шаҳарга тушлик қилиш учун келиш имкониятимиз йўқ. Биз, нефтчилар сингари, зарарли радиацияни ютамиз, аммо зарарли шароитда ишлашимиз учун на тушлик, на сут берилади ва на мавжуд коэффициент бор. Минтақада озиқ-овқат маҳсулотлари нархи юқори, иш ҳақи озиқ-овқатга зўрға етади. Кийим-кечак сотиб олиш, болаларни мактабга тайёрлаш ва бошқа уй-рўзғор харажатлари қийинчиликлар билан бирга келади, ёлғиз оналар маблағ етишмаслигига дуч келмоқдалар», дейилади НБКС баёнотида.\nТозалаш компаниясининг ходимлари иш ҳақларини икки баравар оширишни, зарарли шароитларда ишлагани учун қўшимча тўловларни ўтказишни, таътилга тўланадиган тўлов миқдорини оширишни, таътил кунлари учун бонуслар ва курортда даволаниш учун пул беришни, иссиқ овқат билан таъминлашни ва моддий ёрдам кўрсатишни талаб қилмоқдалар.\nЧоршанба куни Жанаозендаги Оилфиелд ускуналари ва хизматлари хусусий компаниялари ва Актау Оил Сервиcэ Cомпанй (АНСК) ишчилари ҳам иш ташлашди. Улар биргаликда бир қатор талабларни ўртага ташладилар, жумладан иш ҳақини 100 фоизга ошириш, касаба уюшма фаолларини таъқиб қилишни тўхтатиш ва\nишдан бўшатилган аъзоларни ва касаба уюшма раисини жалб қилиш.\nАНСК ходимларининг Жанаозендаги талабларини компаниянинг Шимолий Бузачи, Каламкас ва Жетибай конларидаги филиаллари ишчилари қўллаб-қувватладилар ва ўз ишларини тўхтатдилар.\nЖанаозен шаҳрида 19 июлда бошланган KUNAN HOLDING транспорт компанияси ҳайдовчиларининг иш ташлаши давом этмоқда. Ушбу компанияда 10 йилдан буён ишлаб келаётган ҳайдовчи Бақтали Сабиовнинг сўзларига кўра, иш берувчи иш ташлаётганларга ён беролмаган — аксинча, компания 60 кишини қисқартирган.\nАввалроқ, “Ўзенмунаигаз” қудуқларини геофизик тадқиқ қилиш билан шуғулланадиган «BatysGeofizService» компанияси ва “Munayspetsnab Company” транспорт корхонаси ишчилари Жанаозендаги иш ҳақини оширишни талаб қилиб иш ташлашган эди. 22 июль куни «BatysGeofizService» ишчилари уларнинг талаблари қондирилганлиги ҳақида хабар беришди ва бошқа ҳужумчиларни қўллаб-қувватлашларини билдирдилар ва уларга муаммоларини тезроқ ҳал қилинишини тиладилар.